به‌رنامه‌ی لیستی 194و سیڤی و وێنه‌ی كاندیدانی لیستی كۆمه‌ڵی ئیسلامی كوردستان\n-\tساڵی 1978 له ناوچه‌ی قه‌ره‌داغ له‌دایك بووه.\n-\tخاوه‌نی بڕوانامه‌ی به‌كالۆریۆس له كارگێڕی و ئابووری - به‌شی ئامار.\n-\tخاوه‌نی 15 ساڵ ئه‌زموون له كاری ڕاگه‌یاندن.\n-\tبه‌شداربووی چه‌ندین چالاكیی مه‌ده‌نی.\n-\tئه‌ندامی خولی چواره‌می په‌رله‌مانی كوردستان بووه.\n-\tسه‌رۆكی لیژنه‌ی مافه‌كانی مرۆڤ و ئه‌ندامی لیژنه‌ی دارایی په‌رله‌مانی كوردستان بووه.\nحسێن ئیسماعیل حسێن ڕه‌سووڵ\n-\tناسراو به (مه‌ڕوان گه‌ڵاڵی).\n-\tساڵی 1968 له قه‌زای سۆرانی سه‌ر به پارێزگای هه‌ولێر له‌دایك بووه.\n-\tشاره‌زای زمانی عه‌ره‌بییه.\n-\tده‌رچووی خانه‌ی مامۆستایانه.\n-\t15 ساڵ ئه‌زموونی سه‌ركردایه‌تیی له ڕیزه‌كانی بزووتنه‌وه‌ی ئیسلامی و كۆمه‌ڵی ئیسلامیدا هه‌یه.\n-\tئه‌ندامی خولی چواره‌می په‌رله‌مانی كوردستان بووه.\n-\tسه‌رۆكی فراكسیۆنی كۆمه‌ڵی ئیسلامی بووه له خولی چواره‌می په‌رله‌مانی كوردستان.\n-\tله كاری بانگخوازیدا به‌شدار بووه.\nبه‌دریه ئیسماعیل مه‌حموود\n-\tساڵی ١٩٧٣ له گوندی مالومه‌ی سه‌ر به شارباژێڕ له پارێزگای سلێمانی له‌دایك بووه.\n-\tئه‌ندامی ئه‌نجوومه‌نی سه‌ركردایه‌تیی كۆمه‌ڵی ئیسلامی.\n-\tچالاكوانی بواری ئافره‌تان و گه‌نجان.\n-\tله ساڵی ٢٠١٣ ئه‌ندامی ئه‌نجوومه‌نی باڵای خوشكان بووه.\n-\tساڵی 2017 بڕوانامه‌ی (اكادیمیه الرواد للمعارف المقدسه)ی له توركیا به‌ده‌ست هێناوه.\nكامه‌ران جه‌مال حه‌سه‌ن\n-\tناسراو به (كامه‌ران بابانزاده – خاڵه كاوه).\n-\tله ساڵی 1988وه په‌یوه‌ندیی به ڕیزه‌كانی (بزووتنه‌وه‌ی ئیسلامی و دواتر كۆمه‌ڵی ئیسلامی)یه‌وه كردووه, به چه‌ندین پله‌ی لێپرسراویه‌تی ئه‌ركی خۆی به‌جێهێناوه.\n-\tئێستا ئه‌ندامی سه‌ركردایه‌تیی كۆمه‌ڵی ئیسلامی و لێپرسراوی (ناوه‌ندی په‌ره‌پێدانی ڕێكخراوه‌كان)ه.\n-\tخاوه‌نی دوو بڕوانامه‌ی (ماسته‌ر)ه له (مێژووی ئیسلامی) و (مێژووی نوێ و هاوچه‌رغ) و ئێستا خوێندكاری دكتۆرایه.\n-\tخاوه‌نی (13) كتێبی چاپكراو و ئاماده‌ی چاپه له نووسین و توێژینه‌وه و وه‌رگێڕان.\n-\tخاوه‌نی زیاتر له (100) وتار و توێژینه‌وه‌یه له نزیكه‌ی (15) گۆڤار و ڕۆژنامه له فیكر, سیاسی, ده‌وڵه‌تداری, مێژوو ، به زمانه‌كانی كوردی و عه‌ره‌بی.\n-\tسه‌دان دیدار و چاوپێكه‌وتن و كۆڕ و سیمینار و خولی پێگه‌یاندن و ده‌یان كۆنفرانس و وۆروك شۆپی زانستی و فیكری و سیاسی و پێگه‌یاندن و هۆشیاكردنه‌وه‌ی ساز داوه.\n-\tله ڕێكخراوی (پیشه‌یی) و (كۆمه‌ڵی مه‌ده‌نی) و (ناوه‌نده‌كانی ڕووناكبیری) كاری كردووه.\n-\tخاوه‌نی ڕه‌شنووس و داڕشتنی ئه‌ساسیاتی پرۆژه‌ی (ستراتیژیه‌تی كۆمه‌ڵی ئیسلامیی كوردستان بۆ ده‌وڵه‌تی سه‌ربه‌خۆی كوردستان)ه, كه سه‌كردایه‌تیی كۆمه‌ڵ په‌سه‌ندی كرد و ئه‌میری كۆمه‌ڵی ئیسلامی له 9- 4- 2014 له كۆنگره‌یه‌كی ڕۆژنامه‌وانیدا ڕایگه‌یاند.\nئامانج له خۆكاندید كردن\n1-\tبه‌گژاچوونه‌وه‌ی گه‌نده‌ڵی و كاركردن له‌سه‌ر به دامه‌زراوه‌یی كردنی سیستمی حوكمڕانیی هه‌رێمی كوردستان له ڕێگه‌ی گه‌ڕانه‌وه‌ی ئه‌ركی ڕاسته‌قینه‌ی په‌رله‌مان له پرۆسه‌ی حوكمڕانیه‌تییه‌كی ته‌ندروست.\n2-\tباشتركردنی ژیان له ڕێگه‌ی پشتگیری له‌و یاسایانه‌ی خزمه‌ت به هاووڵاتیان ده‌كات و چاودێریی حكومه‌ت بۆ جێبه‌جێكردنی.\n3-\tسه‌ربه‌خۆیی دامه‌زراوه‌ی دادوه‌ری كه بتوانێ له‌ژێر هه‌یمه‌نه‌ی حیزب‌و حكومه‌ت ده‌ربچێت.\n4-\tگه‌ڕانه‌وه‌ی متمانه به دامه‌زراوه‌كانی حوكمڕانی له ڕێگه‌ی چاكسازی, شه‌فافیه‌ت, حكومه‌تی هاووڵاتی, هه‌لی كار بۆ هه‌مووان, شه‌فافیه‌ت له داهات و خه‌رجی.\n5-\tگه‌ڕانه‌وه‌ی ئه‌ركی په‌رله‌مان له په‌سندنی بوجه‌ی ساڵانه و چاودێری له جێبه‌جێكردن به پێی ڕێكاره‌كان.\nیه‌كه‌م: ئه‌و ڕێكارانه‌ی په‌رله‌مانتار له كاری په‌رله‌مانتاری په‌ڕیڕه‌وی لێ ده‌كات.\nدووه‌م: فشاری جه‌ماوری و ڕێبه‌رایه‌تیكردنی شه‌قام هه‌تا حكومه‌ت و حیزبی ده‌سه‌ڵاتدار ناچار ده‌كرێت به پابه‌ندی به سیسته‌م و كاری دامه‌زراوه‌یی.\nنوێنه‌رایه‌تیی ئێوه (خه‌ڵكی كوردستان) له‌م قۆناغه‌دا جورئه‌ت و قوربانیدانه.\nهاوژین عومه‌ر كه‌ریم\nـ ڕۆژی ١١ی ئاداری ساڵی ١٩٧٩ له گه‌ڕه‌كی (ڕزگاری)ی شاری سلێمانی له‌دایك بووه.\nـ خاوه‌نی بڕوانامه‌ی به‌كالۆریۆسه له (عه‌قیده و فیكری ئیسلامی)دا، خوێندكاری ماسته‌ره له بواری (بنه‌ماكانی ئایین) له زانكۆی سلێمانی.\nـ له ساڵی ١٩٩٢ه‌وه په‌یوه‌ندیی به كاری ئیسلامییه‌وه كردووه، هه‌ر ئه‌وكات بووه به ئه‌ندامی سوپای به‌رگریی ئیسلامی.\nــ له كایه‌كانی (سیاسه‌ت، میدیا، ڕێكخستن، هه‌ڵبژاردن، هزر و ڕۆشنبیری) كاری كردووه.\nـ سه‌رنووسه‌ری ڕۆژنامه‌ی (كۆمه‌ڵ)ی زمانحاڵی كۆمه‌ڵی ئیسلامی و به‌رپرسی به‌شی ڕۆژنامه‌نووسی و بڵاوكردنه‌وه‌ی ئه‌و حیزبه بووه.\nـ خاوه‌نی ئیمتیاز و سه‌رنووسه‌ری ڕۆژنامه‌ی (به‌یان) بووه.\nــ ئه‌ندامی ده‌سته‌ی نووسه‌رانی ڕۆژنامه‌ی (ڕێگای یه‌كبوون)ی بزووتنه‌وه‌ی یه‌كبوونی ئیسلامیی كوردستان بووه.\nـ ئه‌ندامی ده‌سته‌ی دامه‌زراندن و به‌ڕێوه‌به‌ری ته‌نفیزیی سه‌نته‌ری زه‌هاوی بۆ لێكۆڵینه‌وه‌ی فیكرییه.\nـ ئه‌ندامی ده‌سته‌ی دامه‌زرێنه‌ر و به‌ڕێوه‌بردنی پڕۆژه‌ی (تیشك) بووه بۆ چاپ و بڵاوكردنه‌وه، ئه‌م پرۆژه‌یه زنجیره‌یه‌كی (100) كتێبیی له نێوان ساڵانی ٢٠٠٥ تا ٢٠١٣ چاپ و بڵاو كردووه‌ته‌وه، كه تایبه‌ت بوون به وه‌ڵامدانه‌وه‌ی هه‌موو ئه‌و هێرش و گومان و شێواندنانه‌ی ئاڕاسته‌ی ئایینی پیرۆزی ئیسلام و قورئان و فه‌رمووده و پیرۆزییه‌كانی مسوڵمانان و مێژووی ئیسلامی ده‌كران.\nـ خاوه‌نی (٣) كتێبی چاپكراوه\nـ ئه‌ندامی كارای سه‌ندیكای ڕۆژنامه‌نووسانی كوردستانه.\nــ ژماره‌یه‌ك دیدار و گفتوگۆی ڕۆژنامه‌نووسیی له گۆڤاره عه‌ره‌بی و ئینگلیزییه‌كانی ده‌ره‌وه‌دا بڵاوكراونه‌ته‌وه.\nــ سه‌رۆكی لیژنه‌ی باڵای ئاماده‌كاریی كۆنگره‌ی سێیه‌می كۆمه‌ڵی ئیسلامیی كوردستان بووه، كه له ساڵی ٢٠١٥ ئه‌نجام درا.\nـ ئێستاش به‌رپرسی ناوه‌ندی هه‌ڵبژاردنی كۆمه‌ڵی ئیسلامی و ئه‌ندامی ئه‌نجوومه‌نی بانگه‌واز و به‌ڕێوه‌بردنی ئه‌و حیزبه‌یه.\nشوكوریه سمایل مسته‌فا\n-\tناسراو به شكوریه شێخانی / دایكی نوور\n-\tبڕوانامه‌ی به‌كالۆریوَسی له كوَلێژی ئاداب به‌ده‌ست هێناوه.\n-\tخاوه‌نی بڕوانامه‌ی ماسته‌ره له بواری (فیقهی ئیسلامی).\n-\tپێنج ساڵ به‌رپرسی به‌شی خوشكان بووه له ده‌زگای نووری حیكمه بوَ فیركردن و له‌بركردنی قورئانی پیروَز.\n-\tئه‌ندامی ده‌سته‌ی باڵا له ئینیستیتیوتی ژیار بۆ په‌روه‌رده و زانسته مرۆییه‌كان.\n-\tئه‌ندامی خولی چواره‌می په‌رله‌مانی كوردستان بووه.\n-\tچالاكیی جۆراوجۆری بۆ هوَشیاركردنه‌وه‌ی ئافره‌تان له بواری ڕۆشه‌نبیری و په‌روه‌رده و پێگه‌یاندن و په‌یوه‌ست كردنیان به قورئان و فه‌رمووده ئه‌نجام داوه.\nعوسمان عه‌لی سمایل حه‌مه‌دئه‌مین\n-\tناسراو به (مامۆستا عوسمان كانی كورده‌یی).\n-\tساڵی 1976 له‌دایك بووه.\n-\tبه باشی شاره‌زای زمانی عه‌ره‌بییه.\n-\tخاوه‌نی بڕوانامه‌ی دبلۆم و به‌كالۆریۆسه له شه‌ریعه‌ی ئیسلامیدا.\n-\tماوه‌ی 24 ساڵه وه‌ك پێشنوێژ و وتارخوێن له وه‌زاره‌تی ئه‌وقاف دامه‌زراوه.\n-\tله ئێستادا به‌هۆی داكۆكی له مافی هاونیشتمانییان و هه‌ڵوێسته شه‌رعییه‌كانی، ماوه‌ی دوو ساڵه له هه‌موو ڕێوڕه‌سمێكی ئایینی و ئه‌رك و مافێكی وه‌زیفی بێ به‌ش كراوه.\n-\tبه‌رپرسی نووسینگه‌ی هه‌ولێری ناوه‌ندی زانایانی كۆمه‌ڵی ئیسلامییه.\n-\tمامۆستایه له بنكه‌ی (دارولحه‌دیس) له پارێزگای هه‌ولێر.\n-\tله بواری زانسته شه‌رعییه‌كان به شێوه‌ی خۆبه‌خش به‌رده‌وامه له گوتنه‌وه‌ی وانه و پێشكه‌شكردنی سمینار بۆ چین و توێژه جیاوازه‌كان.\n-\tله ده‌یان به‌رنامه‌ی كه‌ناڵه ئاسمانی و لۆكاڵییه‌كان میوانداری كراوه و ماوه‌ی دوو ساڵ زنجیره به‌رنامه‌یه‌كی شه‌رعیی له كه‌ناڵی ئاسمانیی بانگه‌واز پێشكه‌ش كردووه.\n-\tبه‌شداریی له دیداری چۆنیه‌تی پێگه‌یاندنی بانگخوازان له وڵاتی سعودیه له ساڵی 2016 كردووه.\n-\tبه‌شداریی له دیداری زانایانی عێراقی بۆ لێكۆڵینه‌وه و ناساندنی زانایان له عێراق ساڵی 2015 كردووه.\n-\tبه‌شداریی له دیداری جیهانیی زانایانی ئیسلامی له كۆماری ئیسلامیی ئێران له ساڵی 2014 كردووه.\nعومه‌ر عه‌بدوڵڵا فه‌تاح\nناسراو به (عومه‌ر گوڵپی)\nكاندیدی ژماره (8)ی لیستی (194)ی كۆمه‌ڵی ئیسلامیی كوردستان.\nـ ساڵی (1977) له ناوچه‌ی (هه‌ورامان)ی سه‌ر به پارێزگای (هه‌ڵه‌بجه) له‌دایك بووه.\nـ هه‌ڵگری بڕوانامه‌ی به‌كالۆریۆسه له زانستی (ئامار) و بڕوانامه‌ی ماسته‌ر له (به‌ڕێوه‌بردن) له پسپۆڕی (به‌ڕێوه‌بردنی سامانی مرۆیی ـ Human Resorce Managemen).\nـ مامۆستای وانه‌بێژ بووه له زانكۆكانی (سلێمانی، گه‌شه‌پێدانی مرۆیی، پۆلی ته‌كنیكیی سلێمانی).\nـ بۆ ماوه‌ی دوو ساڵ وه‌ك ڕاهێنه‌رێكی ئه‌كادیمی له بواری به‌ڕێوه‌بردن له به‌ڕێوه‌به‌رایه‌تیی مه‌شق و ڕاهێنانی سلێمانی كاری كردووه.\nـ بۆ ماوه‌ی 13 ساڵ ئه‌ندامی كارای سه‌ندیكای ڕۆژنامه‌نووسانی كوردستان و ڕۆژنامه‌نووسانی جیهان بووه.\n-\tبه‌شدار بووه له دروستكردن و دامه‌زراندنی ئه‌م پڕۆژه و ده‌زگا و ڕێكخراوانه‌دا وه‌ك ئه‌ندامی ستاف:\n1ـ ڕێكخراوی قوتابیانی كوردستان.\n2ـ ڕۆژنامه‌ی وه‌رچه‌رخان.\n3ـ كه‌ناڵی ئاسمانیی په‌یام.\n4ـ به‌رنامه و ده‌زگای خێرخوازیی (به‌خشین).\n5ـ پڕۆژه‌ی دۆستانی (موحه‌ممه‌د) (درودی خوای له‌سه بێت).\n6ـ پڕۆژه‌ی سیمبوولی نوور بۆ گه‌نجان.\nـ به‌هۆی به‌شداری له چالاكیی سیاسی و دژایه‌تیی به‌عس، له ساڵی (1988) ته‌واوی خێزانه‌كه‌یان له شاری سلێمانی له‌لایه‌ن ده‌زگا داپڵۆسێنه‌ره‌كانی به‌عسه‌وه ڕووبه‌ڕووی گرتن و ڕاوه‌دوونان بووه‌ته‌وه، دوو برای له ئه‌منه سووره‌كه‌ی سلێمانی شه‌هید كراون و خێزانه‌كه‌شی تا ڕاپه‌ڕینه‌كه‌ی ساڵی (1991) به نهێنی ژیاون.\nـ له دوای ڕاپه‌ڕین په‌یوه‌ندیی به بزووتنه‌وه‌ی ئیسلامییه‌وه كردووه، پله‌كانی به‌رپرسی پۆل و ڕێكخراو و ناوچه و ئه‌ندامی مه‌ڵبه‌ندی بڕیوه.\nـ ئه‌ندامی كۆنگره‌ی یه‌كه‌م و دووه‌م و سێیه‌می (كۆمه‌ڵی ئیسلامیی كوردستان) بووه.\nـ له كۆنگره‌ی دووه‌می (ڕێكخراوی قوتابیانی كوردستان) به سكرتێری ڕێكخراوی قوتابیانی كوردستان هه‌ڵبژێردراوه.\nـ به هه‌ڵبژاردنی ئه‌ندامان و كادیرانی كۆمه‌ڵ، له مانگی (5)ی ساڵی (2015) له پشكی كۆمه‌ڵی ئیسلامی، پۆستی (به‌ڕێوه‌به‌ری گشتیی چاودێری و گه‌شه‌پێدانی كۆمه‌ڵایه‌تی له پارێزگای سلێمانی) وه‌رگرتووه و تا ئێستا به‌رده‌وامه.\nـ به‌شداریی كۆنگره‌ی دووه‌م و سێیه‌می وه‌زاره‌تی په‌روه‌رده‌ی كردووه.\nـ به‌شداریی كۆنگره‌ی زانستی جیهانی جهانگیری به‌ڕێوه‌بردن له سه‌رده‌می حكومڕانی ڕه‌شیددا له وڵاتی لوبنان كردووه.\nـ خاوه‌نی لێكۆڵینه‌وه‌یه‌كی زانستیی چاپكراوه له‌سه‌ر (گه‌نده‌ڵی) و چه‌ندین وتاری له ڕۆژنامه و گۆڤاره‌كاندا ڵاوبووه‌ته‌وه.\nدڵسۆز مه‌حموود محه‌مه‌د\n-\tساڵی ١٩٧٨ له‌دایك بووه.\n-\tساڵی ١٩٩٢ ده‌ستی به كاری ئیسلامی كردووه.\n-\tخاوه‌نی بڕوانامه‌ی به‌كالۆریۆس له (زانسته‌كانی قورئان) له زانكۆی به‌غدا.\n-\tخاوه‌نی بڕوانامه‌ی دبلۆم له زانسته شه‌رعییه‌كان.\n-\tئه‌ندامی سكرتاریه‌تی ڕێكخراوی خوشكانی ئیسلامیی كوردستان.\n-\tبه‌شداریی له چه‌ندین كۆنگره و خول و كۆنفرانس له ناوه‌وه و ده‌ره‌وه‌ی وڵات كردووه.\n-\tله چه‌ندین خولی په‌ره‌پێدانی مرۆیی (سیاسی، په‌روه‌رده‌یی، ئیداری، یاسایی) به‌شداریی كردووه.\n-\tوه‌ك مامۆستا و به‌ڕێوه‌به‌ری قوتابخانه شه‌رعییه‌كان كاری كردووه و به‌رپرسی به‌شی په‌روه‌رده بووه له ڕێكخراوی خوشكانی ئیسلامیی كوردستان.\nهه‌ورامان حه‌مه‌شه‌ریف حه‌مه‌ڕه‌شید\n-\tناسراو به (هه‌ورامان گه‌چێنه‌یی).\n-\tساڵی 1980 له شاری هه‌ڵه‌بجه له‌دایك بووه.\n-\tله ته‌مه‌نی 12 ساڵیدا په‌یوه‌ندیی به بزووتنه‌وه‌ی ئیسلامییه‌وه كردووه.\n-\tله ته‌مه‌نی 17 ساڵیدا له‌سه‌ر ده‌ستی مامۆستا (مه‌لا عوسمان عه‌بدولعه‌زیز) ئیجازه‌ی مه‌لایه‌تیی وه‌رگرتووه.\n-\tخاوه‌نی بڕوانامه‌ی دكتۆرایه له فه‌رمووده و زانسته‌كانی.\n-\tجێگری سه‌رۆكی لیژنه‌ی ئه‌وقاف و ئه‌ندامی لیژنه‌ی شه‌هیدان و پێشمه‌رگه بووه.\n-\tدامه‌زرێنه‌ری ڕادیۆی سوننه‌ت و له دامه‌زرێنه‌رانی ڕادیۆی ده‌نگی قورئانی پیرۆزه.\n-\tخاوه‌نی 25 به‌رهه‌می زانستییه له نووسین وه‌رگێڕان.\nئه‌حمه‌د محه‌مه‌د حه‌سه‌ن\nـ ناسراوه به (ئه‌حمه‌د مه‌وله‌وی).\nـ ساڵی 1968 له گوندی (حه‌یده‌ر به‌گ)ی سه‌ر به ناحیه‌ی ئاغجه‌له‌ر له‌دایك بووه.\nـ خاوه‌نی بڕوانامه‌ی به‌كالۆریۆس له (اصوال الفقه).\nـ ساڵی 1983 له شاری سلێمانی په‌یوه‌ندیی به ڕیزه‌كانی برایانی موسڵمانی ئه‌و كاته‌وه كردووه.\nـ ساڵی 1993 بووه به ئه‌ندامی لق له بزووتنه‌وه‌ی ڕاپه‌ڕینی ئیسلامیدا.\nـ ساڵی 1996 بووه به به‌رپرسی ناوچه‌ی چه‌مچه‌ماڵی بزووتنه‌وه‌ی ڕاپه‌ڕینی ئیسلامی.\nـ ساڵی 1999 بووه به كارگێڕی ڕێكخستن له مه‌ڵبه‌ندی كه‌ركووكی بزووتنه‌وه‌ی ڕاپه‌ڕینی ئیسلامی.\nـ پاش ڕاگه‌یاندنی كوَمه‌ڵی ئیسلامی بووه به به‌رپرسی ناوچه‌ی چه‌مچه‌ماڵ.\nـ ساڵی 2007 پاش كردنه‌وه‌ی مه‌ڵبه‌ندی چه‌مچه‌ماڵی كۆمه‌ڵی ئیسلامی، بووه به به‌رپرسی مه‌ڵبه‌ندی (7)ی چه‌مچه‌ماڵ.\nكوردستان حه‌مه‌ڕه‌شید ڕه‌حیم\n-\tساڵی ۱۹۸۰ له شاری پێنجوێن له‌دایك بووه.\n-\tخاوه‌ن بڕوانامه‌ی (Personal Strategic Planning) (Pesonlity Type) (lnstitionol management) (Make the the contem porary point for your life) 2014 (TOT training) ( سیسته‌می گرووپات، ئیداره، هه‌ڵبژاردن) (به‌ڕێوه‌بردن، سه‌ركردایه‌تی،NLP ، كاری ڕێكخراوه‌یی، په‌ره‌پێدانی مرۆیی) (بڕوانامه‌ی كادیران) ۲۰۱۷.\n-\tخاوه‌نی بڕوانامه‌ی په‌یمانگای جیهانی بۆ فیكری ئیسلامی (اجازه خاصه لكتاب المقدمه الجزریه).\n-\tئه‌زموونی ۱٥ ساڵ له كاری ڕێكخراوه‌یی له ڕێكخروه‌كانی قوتابیان و خوشكانی ئیسلامی.\n-\tئه‌زموونی ۱۰ ساڵ له بواری كارگێڕی و دارایی.\n-\tسه‌رۆكی ڕێكخراوی هیوا بۆ هاوكاریی منداڵانی كه‌مده‌رامه‌ت.\n-\tبه‌رپرسی كارگێڕی و دارایی مه‌ڵبه‌ندی سلێمانیی كۆمه‌ڵی ئیسلامی.\n-\tئه‌ندامی كۆنفرانسی ئه‌نجوومه‌نی خانمان.\n-\tڕاهێنه‌ری گه‌شه‌پێدانی مرۆیی و خاوه‌نی بڕوانامه‌ی TOT ئه‌ندام له 3P Group ڕێكخراوه‌كان و په‌ڕله‌مان.\n-\tئه‌ندام له چه‌ندین كه‌مپین و كۆڕبه‌ند بۆ داكۆكی له مافی خه‌ڵك.\nعیسا سدیق سه‌عید به‌رواری\n-\tساڵی 1977 له‌دایك بووه.\n-\tناڤ و نیشانێ كاری : سه‌روكێ برین پێچێن كارامه .\nباوه‌رنامێت ئه‌كادمی و زانستی:\n1-\tده‌رچویێ ئاماده‌یا برین پێچی –\n2-\tدبلوم ب زانستێت ئیسلامی – دهوك\n1-\tدبلوم ب پلانا ستراتیجیا كه‌سایه‌تی – هه‌ولێر\n2-\tباوه‌رناما ئاماده‌كرنا راهێنه‌را (TOT) یا دوه‌لی د بوارێ ڤێراگه‌هشتنێت ده‌ستپێكێ دا – سلێمانیێ\n3-\tدبلوم ب زانستێت سیاسی و شه‌رعی و مێژویی ل سه‌نته‌رێ گه‌شه‌پێدان و ئاڤاكرنا مروڤی ل هه‌ڤلێَرێ\n4-\tدبلوم بوردێ نه‌رویجی د بوارێ ئاڤاكرنا مروڤی دا ل دهوكێ\n5-\tراهێنه‌رێ گه‌شه‌پێدانا مروڤی (TOT) دگه‌ل رێكخراوا ئاست یا گه‌شه‌پێدانا مروڤی\n1-\t(20) سال خزمه‌تا برین پێچیێ دناڤ نه‌خوشخانه و بنگه‌هێت ساخله‌میێ دا ل پارێزگه‌ها دهوكێ\n1-\tبه‌ژداریا خوبه‌خشی دگه‌ل تیمێت پزیشكی سه‌ر ب ساخله‌میا دهه‌كێ ڤه ل باره‌گایێ كه‌سكێ یێ له‌شكه‌ری و بنگه‌هێ سحێلا یێ ساخله‌می بو چاره‌سه‌ریا پێشمه‌رگا و خه‌لكێ ئاواره یێن شنگارێ هه‌یڤا 7/2014 .\n1-\tچونا دناف رێزێت كارێ ئیسلامی دا دگه‌ل حزبا راپه‌رین یا ئیسلامی مه‌لبه‌ندێ دهوك سالا 1997 .\n2-\tبه‌ژدار یكرن د چوار گونگره و كونفرانسێت كومه‌لا ئیسلامی كوردستان\n1-\tپێشكێشكرنا به‌رنامێت جوراو جور یێت ساخله‌می و ره‌وشه‌نبیری و ئاڤاكرنا خویی ل رادیویا دهوك یا كومه‌لا ئیسلامی كوردستان .\n1-\tل سالا 2005 هاتیمه وه‌رگرتن وه‌ك خوبه‌خش د هه‌یڤا سور یا عیراقی لقا دهوك دا و هه‌تا نوكه یێ به‌رده‌وامم ل سه‌ر كارێ خوبه‌خشیێ .\n2-\tبویمه راهێنه‌رێ ده‌ولی د ڤێراگه‌هشتنێت ده‌ستپێكێ دا و ئه‌ز شیام باوه‌رناما راهێنه‌رایه‌تیێ (TOT) بده‌ست خوڤه بینم ل سلێمانیێ 6/2013 .\n1-\tوه‌رزش كرنا یاریێت (كاراتێ - تایكوه‌ندو – كیك بوكسینگ – موای تای) بو ماوێ (17) سالا ژ (1992 تا 2009) و بده‌ست ڤه ئینانا چه‌ندین پلێت وه‌رزشی .\n1-\tبه‌ژداریكرنا خولا (بنه‌مایێت ژێده‌رێ مروڤایه‌تی) ل زانكویا دهوك دگه‌ل رێكخراوا (هیومان رستارت) یا جیهانی بو زانست و ئاڤاكرنا خزمه‌تگوزاریێ 8/2017 .\n-\tئه‌ندامێ چه‌ندین رێكخراو و سه‌نته‌ر ا مه ل كوردستانێ و ژده‌رڤه‌ی كوردستانێ\n-\tشاره‌زایی د بوارێ ساخله‌می و گه‌شه‌كرنا مروڤی و راگه‌هاندن و وه‌رزشی دا یه 0\nڕووپاك ئه‌حمه‌د ڕه‌حمان\n-\tساڵی 1989 له‌دایك بووه.\n-\tخاوه‌نی بڕوانامه‌ی به‌كالۆریۆسه له یاسا.\n-\tپارێزه‌ر به پله‌ی خه‌بیر له داداگای كه‌تنی هه‌ولێر.\n-\tئه‌زموونی سێ ساڵ كاركردن له ڕێكخراوه‌كانی داكۆكیكار له مافه‌كانی ئافره‌تان.\n-\tئه‌زموونی چوار ساڵ كاركردن له بواره‌كانی یاسا و مافی مرۆڤ.\n-\tبه‌شدار بووه له هه‌ندێ لیژنه‌ی په‌رله‌مانی كوردستان بۆ هه‌مواری یاساكان.\n-\tبه‌شداری كردن له چه‌ندین خول و سیمنار و وۆركشۆپ و فۆكس كرۆپ له بواره‌كانی (ئافره‌تان، گه‌نجان و لاوان، هه‌ڵبژاردن، گه‌شه‌پێدانی مرۆیی).\n-\tخاوه‌نی بڕوانامه‌ی دامه‌زراندنی حیزبی سیاسییه له ڕیكخراویNDI ی ئه‌مریكی.\n-\tكارگێڕی لقی خوشكان.\n-\tئه‌ندامی تۆڕی هاوبه‌شی ڕێكخراوه‌كانی ئافره‌تان.\n-\tكارگێڕی مه‌ڵبه‌ندی 3ی هه‌ولێری كۆمه‌ڵی ئیسلامی.\nفارووق محه‌مه‌د محه‌مه‌دئه‌مین\n-\tساڵی 1977 له شاری سلێمانی له‌دایك بووه.\n-\tخاوه‌نی بڕوانامه‌ی به‌كالۆریۆس له مێژوودا.\n-\tخاوه‌نی بڕوانامه‌ی ماسته‌ر / كۆلێژی ئاداب/ زانكۆی سه‌ڵاحه‌ددین/ 2013.\n-\tمامۆستا له زانكۆی سلێمانی.\n-\tزمانه‌كانی عه‌ره‌بی و ئینگلیزی به باشی ده‌زانێت.\n-\tخاوه‌نی كتێبێك و چه‌ند توێژینه‌وه‌یه‌كی بڵاوكراوه‌یه له گۆڤاره زانستییه‌كاندا.\n-\tئه‌زموونی 10 ساڵ كاری ڕێكخراوه‌یی هه‌یه.\n-\tبۆ ماوه‌ی 4 ساڵ به‌رپرسی ئۆفیسی گشتیی سه‌نته‌ری په‌ره‌پێدانی لاوان بووه.\n-\tبه‌شداریی چه‌ندین خول و كۆنفرانسی زانستیی كردووه.\n-\tئێستا سه‌رۆكی بۆردی توێژینه‌وه‌ی سیاسیی ئه‌نجوومه‌نی سیاسیی كۆمه‌ڵی ئیسلامییه.\nنازه‌نین مسته‌فا حه‌مه‌خان محه‌مه‌د\n-\tناسراو به (نازه‌نین هه‌ڵه‌بجه‌یی).\n-\tساڵی 1973 له‌دایك بووه.\n-\tشاره‌زایی له زمانه‌كانی عه‌ره‌بی و فارسی هه‌یه.\n-\tبڕوانامه‌ی به‌كالۆریۆسی له زانسته‌كانی قورئان له زانكۆی ئیسلامیی به‌غدا به‌ده‌ستهێناوه.\n-\tله ساڵی 2007ه‌وه به‌رپرسی (ڕێكخراوی سۆمای چاوان)ه له هه‌ڵه‌بجه‌ی شه‌هید بۆ سه‌رپه‌رشتیكردنی هه‌تیوان.\n-\tئه‌ندامی لقی دووی ڕێكخراوی خوشكانی ئیسلامیی كوردستانه.\n-\tبۆ ماوه‌ی چوار ساڵ به‌رپرسی په‌یوه‌ندییه‌كانی لقی دووی خوشكان بووه.\n-\tله ساڵی 1989ه‌وه به‌شداری كارای كاری سیاسییه.\n-\tئه‌زموونی زیاتر له 20 ساڵی له كاروباری دارایی هه‌یه.\n-\tخاوه‌نی بڕوانامه‌ی (الاكادیمیه الدولیه للتدریب الشخصی و التطویر القیادی)ه.\n-\tخاوه‌نی بڕوانامه‌یه له پلانی ستراتیژیی تاكه‌كه‌سی له ساڵی 2012.\n-\tله ساڵی 2016 به‌شداریی خولی چۆنێتیی گه‌شه‌پێدانی هاوكاری بۆ هه‌تیوان له وڵاتی سعودیه كردووه.\nشێرزاد نووری عه‌لی ئه‌حمه‌د\n-\tناسراو به (مامۆستا شێرزاد بازیانی).\n-\tساڵی 1976 له گوندی ده‌رگه‌زێنی ناحیه‌ی بازیان له‌دایك بووه.\n-\tسێ بڕوانامه‌ی له بواری ژمێریاری و دارایی به‌ده‌ست هێناوه: (دبلۆم له ساڵی 1998، به‌كالۆریۆس له ساڵی 2011، ماسته‌ر له ساڵی 2016).\n-\tساڵی 2002 دبلۆمی له ڕێكخراوی فاوی سه‌ر به نه‌ته‌وه یه‌كگرتووه‌كان له بواری ئاوی ژێرزه‌وی و جێولوَجیای هه‌رێم به‌ده‌ستهێناوه.\n-\tبه‌شداریی چه‌ندین خولی ژمێریاریی بودجه و سیسته‌می مه‌ركه‌زی و لامه‌ركه‌زی كردووه.\n-\tكاری له لیژنه‌كانی بودجه‌ی په‌ره‌پێدان و په‌ره‌پێدانی هه‌رێمه‌كان كردووه.\n-\tماوه‌ی 12 ساڵ له ژمێریاریی وه‌زاره‌تی كشتوكاڵ كاری كردووه له ساڵانی نێوان 1999 بۆ 2011.\n-\tماوه‌ی هه‌شت ساڵه مامۆستای زانكۆیه.\n-\tڕاوێژكاری بۆردی ئه‌نجوومه‌نی سیاسیی كۆمه‌ڵی ئیسلامییه.\nچالاك سه‌عید محه‌مه‌د عه‌لی\n-\tناسراو به (ئه‌بوو جیهاد).\n-\tساڵی 1971 له‌دایك بووه.\n-\tدانیشتووی قه‌زای كفری ـ گه‌رمیان.\n-\tزمانه‌كانی (عه‌ره‌بی، توركمانی) ده‌زانێت.\n-\tخاوه‌نی بڕوانامه‌ی به‌كالۆریۆس له (علوم القران)دا.\nجه‌بار ڕۆسته‌م ئه‌حمه‌د عه‌زیز\n-\tله‌دایكبووی ساڵی ١٩٧٥.\n-\tخاوه‌نی بڕوانامه‌ی به‌كالۆریۆس له ئاداب.\n-\tخاوه‌نی سێ بڕوانامه له بواری گه‌شه‌پێدانی مرۆیی.\n-\t31 ساڵ خزمه‌تی به ڕابوونی ئیسلامی كردووه.\n-\tبه‌هۆی چالاكی و دڵسۆزی له كاره‌كه‌یدا 45 جار خه‌ڵات كراوه.\n-\tماوه‌ی 18 ساڵه خاوه‌نی پرۆژه‌یه‌كی خێرخوازییه.\nسوار عومه‌ر عه‌بدولكه‌ریم\n-\tژدایكبویێ ١/٧/١٩٨٤\n-\tئاستێ زانستی: ماسته‌ر ببیروباوه‌ڕێن ئیسلامی.\n-\tبڕوانامه (الشهادات):-\n-\tماسته‌ر ببیروباوه‌رێن ئیسلامی (العقیده الإسلامیه ) لزانكویا (القرێ نال كریمو الدراساتا لإسلامیه) لولا تێ سودانێ ب پله‌یان ایاب( إمتیاز)\n-\tبه‌كالوریوس لكولیژا (زانستێن ئیسلامی) لزانكویا صلاحالدین .\n-\tپشكداری د چه‌ندی نخولێننا فخوییوده‌ره‌كیكریه ، د بیاڤێ‌سیاسی و په‌روه‌رده‌وه و بانگه‌واز و رێكخراوه‌ییدا و گه‌شه‌پێدانامروڤی..\n-\tد كوَمه‌لاَ ئیسلامیدا ئه‌ف پوَسته وه‌ركرتینه:\n١_ به‌رپرسێ رێكخراوا قوتابیێن كوردستانێ ناڤاندا دهوك.\n٢_ به‌رپرسێ رێكخراوا ماموستایێن پێشه‌نگ لقا دهوك.\n3_ كارگێرێ بانگه‌واز و په‌روه‌ردێ ل ئه‌نجومه‌نێ ئامێدیێ.\nناسیح فه‌تحوڵڵا ڕسووڵ حسێن\n-\tناسراو به (ناسیح مه‌لا فه‌تحوڵڵا خه‌لیفانی).\n-\tساڵی 1982 له‌دایك بووه.\n-\tشاره‌زایی له زمانی عه‌ره‌بی هه‌یه.\n-\tخاوه‌نی بڕوانامه‌ی به‌كالۆریۆسه له زمانی عه‌ره‌بیدا.\n-\tماوه‌ی (13) ساڵه وه‌كو مامۆستای ئاماده‌یی وانه ده‌ڵێته‌وه.\n-\tبه‌شداری له چه‌ندین چالاكیی حیزبی و خێرخوازی كردووه.\nسه‌ربه‌ست نه‌ریمان كه‌ریم فه‌تاح\n-\tساڵی 1985 له قه‌زای چه‌مچه‌ماڵ له‌دایك بووه.\n-\tخاوه‌نی بڕوانامه‌ی به‌كالۆریۆسه له ڕاگه‌یاندن.\n-\tخاوه‌نی بڕوانامه‌ی دبلۆمه له گه‌شه‌پێدانی كولتوور.\n-\tشاره‌زایی باشی له زمانه‌كانی عه‌ره‌بی و فارسیدا هه‌یه.\n-\tئه‌ندامی كارای سه‌ندیكای ڕۆژنامه‌نووسانی كوردستانه.\n-\tئه‌ندامی كارای تۆڕی ڕۆژنامه‌نووسانی نێوده‌وڵه‌تییه.\n-\tله چه‌ندین ڕۆژنامه و گۆڤاردا كاری كردووه.\n-\tبه‌شداریی ده‌یان دیبه‌یت و كۆڕ و كۆبوونه‌وه‌ی سیاسیی له ناوه‌وه و ده‌ره‌وه‌ی هه‌رێمی كوردستان كردووه.\nموسلیم عه‌بدوڵڵا ڕه‌سووڵ\n-\tناسراو به (موسلیم عه‌بدوڵڵا قه‌سرێ) كوڕه گه‌وره‌ی شه‌هیدی سه‌ركرده (مامۆستا عه‌بدوڵڵا قه‌سرێ)یه.\n-\tزمانه‌كانی عه‌ره‌بی و فارسی ده‌زانێت.\n-\tخاوه‌نی بڕوانامه‌ی دبلۆمه له كارگێڕیی یاسا.\n- خاوه‌نی بڕوانامه‌ی به‌كه‌لۆریۆسه له زمانی عه‌ره‌بیدا.\n- ئه‌زموونی مامۆستایی له وتنه‌وه‌ی وانه‌ی (عه‌ره‌بی)دا هه‌یه.\n- ئه‌زموونی (10) ساڵ فه‌رمانبه‌ریی له خزمه‌تكردنی ژینگه‌ی وڵات له وه‌زاره‌تی ژینگه‌ی حكومه‌تی هه‌رێمی كوردستان هه‌یه.\n- به‌شداریی له دیبه‌یت و سیمینار له بواری ئازادیی ڕاده‌ربڕین له ڕێكخراوه ناحكومییه‌كان ردووه.\n- به‌شداریی له چه‌ندین خولی په‌ره‌پێدانی توانای تاكه‌كه‌سی و مرۆیی كردووه.\nمه‌هدی حه‌مزه حه‌مه‌د حه‌سه‌ن\n-\tناسراو به (مافناس مه‌هدی حه‌مزه سوسه‌یی).\n-\tساڵی 1983 له‌دایك بووه.\n-\tشاره‌زای زمانی عه‌ره‌بییه\n-\tخاوه‌نی بڕوانامه‌ی دبلۆمه له زانستی كۆمپیوته‌ر.\n-\tخاوه‌نی بڕوانامه‌ی (TOT)ه له ئه‌كادیمیای جیهانیی كه‌نه‌دی بۆ ڕاوێژ و راهێنان.\n-\tماوه‌ی 12 ساڵ خزمه‌تی فه‌رمانبه‌ری كه (ماوه‌ی (8) ساڵ له دامه‌زراوه‌ی ژینگه و ماوه‌ی (4) ساڵ له وه‌زاره‌تی په‌روه‌رده خزمه‌تی پێشكه‌ش كردووه).\n-\tماوه‌ی دووساڵ و شه‌ش مانگ نووسینگه‌ی وه‌زیری هه‌رێم بۆ كاروباری ژینگه‌ی به‌ڕێوه بردووه.\n-\tسه‌رۆكی ڕێكخراوی به‌خته‌وه‌ریی خێزانییه و كارگێڕی ئه‌نجوومه‌نی باڵای ده‌سته‌ی یاساناسانه له كوردستان.\n-\tخاوه‌نی پڕۆژه‌یاسای (گه‌شه‌پێدانی خێزانی)یه كه پێشكه‌شی په‌رله‌مان كراوه له ساڵی 2014.\nعه‌بدولستار مه‌جید قادر\n- ساڵی 1970 له شاری هه‌ولێر له‌دایك بووه.\n- خاوه‌نی بڕوانامه‌ی به‌كالۆریۆسه.\n- زمانه‌كانی عه‌ره‌بی و ئینگلیزی و ئه‌ڵمانی و فارسی ده‌زانێت.\n- شاره‌زایی له بواره‌كانی (به‌ڕێوه‌بردنی گشتی – مافی مرۆڤ – سیاسه‌ت و پارتی سیاسی – كۆمه‌ڵگه‌ی مه‌ده‌نی – هه‌ڵبژاردن و سیسته‌می هه‌ڵبژاردن) هه‌یه.\n- چه‌ندین بڕوانامه‌ی له ژماره‌یه‌ك ڕێكخراوی نێوده‌وڵه‌تی به‌ده‌ست هێناوه، وه‌ك: ڕێكخراوه‌كانی (UN-IRI-NDA).\n- له كابینه‌ی هه‌شته‌می حكومه‌تی هه‌رێمدا وه‌زیری كشتوكاڵ و سه‌رچاوه‌كانی ئاو بووه.\n- له سه‌رده‌می وه‌زیریی ئه‌ودا كه‌رتی كشتوكاڵ و سه‌رچاوه‌كانی ئاو به ئاستێكی وا گه‌شه‌ی كردبوو كه هه‌رێمی كوردستان له زۆربه‌ی به‌رهه‌مه خۆماڵییه‌كاندا گه‌شتبووه خۆبژێوی.\n- خاوه‌نی كه‌سایه‌تییه‌كی كۆمه‌ڵایه‌تییه و له‌گه‌ڵ سه‌رجه‌م چین و توێژه جیاجیاكانی خه‌ڵك په‌یوه‌ندیی فراوان و پته‌وی هه‌یه.\nبه ناوی خوای به‌خشنده‌ی میهره‌بان\nبه‌رنامه‌ی لیستی كۆمه‌ڵی ئیسلامیی كوردستان ژماره (194)\nبۆ هه‌ڵبژاردنی په‌رله‌مانی كوردستان\nكۆمه‌ڵی ئیسلامیی كوردستان، وه‌كو هێزێكی سیاسیی كاریگه‌ری سه‌ر گۆڕه‌پانی كوردستان، هه‌میشه و هه‌رده‌م خۆی له به‌ره‌ی گه‌ل و خه‌ڵكی سته‌ملێكراو و مافخوراوی كوردستاندا بینیوه‌ته‌وه، داكۆكیكارێكی سه‌رسه‌خت بووه له مافه ماددی و مه‌عنه‌وییه‌كانتان، بۆ هێنانه‌دی خۆشگوزه‌رانی و خۆشبه‌ختیی ته‌واوی خه‌ڵكی هه‌رێمی كوردستان، ئه‌و هه‌ڵوێسته‌شی له هه‌موو پرۆژه سیاسی و ڕێكخراوه‌یی و حكومی و په‌رله‌مانییه‌كانیدا ڕه‌نگی داوه‌ته‌وه.\nئێستاش كه به لیستی ژماره (194) و له‌ژێر دروشمی (كۆڵناده‌ین و به‌رده‌وامین) به‌شداریی هه‌ڵبژاردنی په‌رله‌مانی كوردستان ده‌كات له ڕۆژی (30/9/2018)، له میانه‌ی به‌رنامه‌ی لیسته‌كه‌یدا كارنامه‌یه‌كی واقعی و سه‌رده‌مییانه‌ی بۆ نوێنه‌رانی داهاتووی له په‌رله‌مانی كوردستان ئاماده كردووه، كه ته‌واوی خاڵ و بڕگه‌كانی له به‌رژه‌وه‌ندیی ئێوه‌ی هاووڵاتیدایه، له پێناو چاره‌سه‌ری ڕیشه‌یی قه‌یرانه سیاسی و ئابووری و خزمه‌تگوزارییه‌كانی هه‌رێمی كوردستاندا.\nكۆمه‌ڵی ئیسلامیی كوردستان چاوه‌ڕوانیی له ئێوه‌ی ده‌نگده‌ری به‌ڕێز هه‌یه كه به گوڕ و تینێكی زۆره‌وه به‌شداریی هه‌ڵبژاردنه‌كان بكه‌ن و ده‌نگتان به لیستی ژماره (194)ی كۆمه‌ڵی ئیسلامیی كوردستان بده‌ن، له پێناو سه‌رخستنی ئه‌م به‌رنامه‌یه‌دا.\nبڕگه‌كانی به‌رنامه‌ی لیستی (194)ی كۆمه‌ڵی ئیسلامیی كوردستان.\n1.\tچالاككردنی دامه‌زراوه‌كانی وه‌ك: (ڕۆڵی چاودێریی په‌رله‌مان، دیوانی چاودێریی دارایی ، ده‌سته‌ی نه‌زاهه) له‌پێناو ڕووبه‌ڕووبوونه‌وه‌ی گه‌نده‌ڵی و بنه‌بڕكردنی بازرگانیی سیاسی.\n2.\tبه دامه‌زراوه‌یی كردنی هێزی پێشمه‌رگه و هێزه ئه‌منییه‌كان و نه‌هێشتنی ده‌ستی حیزب تیایاندا و كاركردن بۆ باشكردنی گوزه‌رانی پێشمه‌رگه و هێزه ئه‌منییه‌كان.\n3.\tداكۆكیكردن بۆ چه‌سپاندنی مافه سیاسییه‌كانی هاووڵاتیانی كوردستان، وه‌ك: (مافی خۆپیشاندان و مافی ده‌ربڕینی ئازاد و كۆبوونه‌وه‌ی بێ قه‌ید و مه‌رج).\n4.\tكاركردن له‌سه‌ر ڕێزگرتن و جێبه‌جێكردنی یاسا و ڕێگرتن له ده‌ستوه‌ردان له كاروباری دادگاكان.\n5.\tهه‌ڵوه‌شاندنه‌وه‌ی ده‌زگا ئه‌منییه حیزبییه‌كان و دامه‌زراندنی دامه‌زراوه‌ی نیشتمانی كه كاری ته‌نها پاراستنی ئاسایشی هه‌رێمی كوردستان و سه‌ر و ماڵی هاووڵاتیان بێت، له چوارچێوه‌ی یاسادا كاره‌كانی ڕاپه‌ڕێنێت و به هیچ جۆرێك ده‌ست وه‌رنه‌دات له ژیان و مافه سیاسی و كۆمه‌ڵایه‌تی و ئایینییه‌كانی خه‌ڵكی كوردستان.\n6.\tكاركردن له‌پێناو دابینكردنی ژیانێكی خۆشگوزه‌ران بۆ خه‌ڵكی كوردستان، به جۆرێك هه‌موو تاكێك به‌هره‌مه‌ند بێت له سامانی سروشتی و داهاته‌كانی كوردستان به دادگه‌ری.\n7.\tئه‌نجامدانی هه‌ڵبژاردنه‌كان له كاتی خۆیدا به شێوه‌یه‌كی پاك و بێگه‌رد، له‌پێناو ده‌ستاوده‌ستكردنی ده‌سه‌ڵات، كه ببێته مایه‌ی به‌رجه‌سته‌كردنی ئیراده‌ی ڕاسته‌قینه‌ی خه‌ڵكی كوردستان، ئه‌مه‌ش به دیاریكردنی ڕۆژی هه‌ڵبژاردن به یاسا.\n8.\tبه دامه‌زراوه‌یی كردنی په‌یوه‌ندییه دیپلۆماسی و نێوده‌وڵه‌تییه‌كان و دروستكردنی لۆبی بۆ به‌ده‌ستهێنانی مافه نه‌ته‌وه‌یی و نیشتمانییه‌كانی هه‌رێمی كوردستان.\n9.\tڕه‌تكردنه‌وه‌ی هه‌موو جۆر و شێوازه‌كانی تیرۆر و تۆقاندن، به هه‌ر ناوێكه‌وه و له‌لایه‌ن هه‌ر كه‌س و تاقمێكه‌وه ئه‌نجام بدرێت.\n1.\tكاركردن بۆ ئه‌وه‌ی هه‌رێمی كوردستان ببێته خاوه‌نی ده‌ستووری خۆی، كه چوارچێوه‌ی یاسایی سیسته‌می فه‌رمانڕه‌وایی له هه‌رێم و ماف و ئازادییه‌كانی هاووڵاتیان تیایدا پارێزراو بێت.\n2.\tداكۆكیكردنی ته‌واو له‌وه‌ی سیسته‌می سیاسیی هه‌رێم په‌رله‌مانی بێت به هه‌موو ماناكانی كه ئه‌م سیسته‌مه له‌خۆی ده‌گرێت.\n3.\tڕاگرتنی هاوسه‌نگی و هه‌ماهه‌نگی له نێوان هه‌ر سێ ده‌سه‌ڵاتی (یاسادانان و جێبه‌جێكردن و دادوه‌ری)دا و هیچ كامیان هه‌ژموونی به‌سه‌ر ئه‌وی دیكه‌دا نه‌بێت.\n4.\tجه‌ختكردنه‌وه له‌سه‌ر پاراستنی شكۆی دامه‌زراوه‌یی په‌رله‌مان و هیچ كه‌س و لایه‌نێك بۆی نه‌بێت پێشێلی بكات.\n5.\tسه‌رجه‌م دامه‌زراوه‌كانی هه‌رێمی كوردستان ملكه‌چ بن بۆ چاودێریی په‌رله‌مان.\n6.\tپاراستنی پێگه‌ی یاسایی ئۆپۆزسیۆنی په‌رله‌مانی و به یاسا پارێزگاری له ماف و ئازادییه سیاسییه‌كانیان بكرێت.\n7.\tهه‌موواركردنه‌وه‌ی ئه‌و یاسایانه‌ی كه دژن به نه‌گۆڕه‌كانی ئایینی ئیسلام و ماف و ئازادییه گشتییه‌كان.\nسێیه‌م/ ئابووری و خۆشگوزه‌رانی\n1.\tهه‌مه‌چه‌شنكردنی سه‌رچاوه‌كانی داهاتی هه‌رێمی كوردستان، به شێوه‌یه‌ك ته‌نها پشت به داهاتی كه‌رتی نه‌وت نه‌به‌ستێت.\n2.\tڕێگر كردن له تاڵانفرۆشكردنی نه‌وتی خاو و به‌رهه‌مه‌كانی و ده‌رهێنانی له ده‌ستی كه‌س و حیزب و به‌كارهێنانی له باشكردنی گوزه‌رانی هاووڵاتیاندا، ئه‌مه‌ش به كاراكردنی یاسای نه‌وت و گاز.\n3.\tپه‌ره‌پێدانی زیاتری كه‌رتی كشتوكاڵ و توانای جووتیار له پێناو پاراستنی ئاسیشی خۆراك، به شێوه‌یه‌ك له سه‌رجه‌م به‌رهه‌مه سه‌ره‌كییه كشتوكاڵییه‌كان هه‌رێمی كوردستان بگاته خوددابینكاری و هه‌نارده‌كردنی بۆ ده‌ره‌وه‌ی هه‌رێم.\n4.\tگرنگیدان به سامانی ئاو و پاراستنی ئاوی ژێر زه‌وی و گلدانه‌وه‌ی ئاو له ڕێگه‌ی دروستكردنی به‌نداوی زیاتر، له‌گه‌ڵ دابینكردنی ئاوی پاك بۆ هاووڵاتیان، به‌پێی ستانداره نێوده‌وڵه‌تییه‌كان.\n5.\tگرنگیدان به كه‌رته‌كانی بازرگانی و پیشه‌سازی و سازكردنی زه‌مینه بۆ خستنه‌گه‌ڕی سه‌رمایه‌ی ناوخۆیی و نێوده‌وڵه‌تی له هه‌رێمی كوردستان، به مه‌به‌ستی كردنه‌وه‌ی چه‌ندین كارگه و پرۆژه‌ی ستراتیژی و خستنه‌گه‌ڕی ده‌ستی كاری خۆماڵی.\n6.\tگرنگیدان به كه‌رتی تایبه‌ت و دۆزینه‌وه‌ی هه‌لی كار بۆ گه‌نجانی هه‌رێمی كوردستان و ده‌ستی كاری ناوخۆیی شوێنی هێزی كاری بیانی بگرێته‌وه.\n7.\tهه‌ڵوه‌شاندنه‌وه‌ی سیسته‌می پاشه‌كه‌وتی زۆره‌ملێی مووچه كه به نایاسایی سه‌پێندراوه به‌سه‌ر مووچه‌خۆراندا و گێڕانه‌وه‌ی مووچه‌ی پاشه‌كه‌وتكراویان.\n8.\tده‌ستپێكردنه‌وه‌ی پێشینه‌كانی خانووبه‌ره و هاوسه‌رگیری و كشتوكاڵی‌و قه‌رزی بچووك ...، به بێ هیچ (سود) ێك (الربا) و ڕێكخستنی به شێوازێك له‌گه‌ڵ پێویستیی هاووڵاتیاندا بگونجێت.\n9.\tده‌ستپێكردنه‌وه و چاوخشاندنه‌وه به پرۆژه‌كانی نیشته‌جێبوون له ڕێگه‌ی هه‌موواركردنه‌وه‌ی یاسای وه‌به‌رهێنان، كه له خزمه‌ت خه‌ڵكی هه‌ژار و كه‌مده‌رامه‌تدا بێت.\n10.\tهه‌وڵدان بۆ بووژاندنه‌وه‌ی كه‌رتی گواستنه‌وه‌ی گشتی و هه‌مه‌جۆر كردنی هۆكاره‌كانی گواستنه‌وه و په‌ره‌پێدان به‌م كه‌رته له ڕێگه‌ی چاككردنه‌وه‌ی ڕێگاوبانه‌كان و ڕاكێشانی ڕێگه و شه‌قامی نوێ و ئه‌نجامدانی چاكسازی له‌و بواره‌دا.\n11.\tپه‌ره‌پێدانی كه‌رتی گه‌شتیاری له ڕێگه‌ی گرنگیدان به ئاوه‌دانكردنه‌وه‌ی ناوچه گه‌شتیارییه‌كان.\n12.\tدامه‌زراندنی سیسته‌مێكی هاوچه‌رخی بانكی بۆ چاره‌سه‌ری كێشه‌ی دراوی نه‌ختینه و پێشكه‌شكردنی خزمه‌تگوزاریی بانكی به هاووڵاتیان و مووچه‌خۆران.\n13.\tگرنگیدان و ڕێكخستنه‌وه‌ی وه‌به‌رهێنان و ئاسانكاری كردن بۆ وه‌به‌رهێنه‌رانی ناوخۆ و ده‌ره‌وه و نه‌هێشتنی قۆرخكاریی حیزبی له‌م بواره‌دا.\n1.\tڕه‌تكردنه‌وه‌ی هه‌موو جۆر و شێوازه‌كانی تیرۆر و تۆقاندن، به هه‌رناوێكه‌وه و له‌لایه‌ن هه‌ر كه‌س و تاقمێكه‌وه ئه‌نجام بدرێت.\n2.\tپه‌ره‌پێدان و پاراستنی به‌ها باڵاكانی كۆمه‌ڵگه، له ڕێگه‌ی دامه‌زراوه په‌روه‌رده‌ییه‌كانی وه‌كو خێزان، میدیا، مزگه‌وت، قوتابخانه و ڕێكخراو و یانه‌كانه‌وه، هه‌روه‌ها گرنگیدان به‌و هۆكار و شێوازانه‌ی ده‌توانن ڕۆڵی گه‌وره ببینن له چه‌سپاندن و په‌ره‌پێدانی ئاكار و ڕه‌وشتی ئیسلامی.\n3.\tپارێزگاری كردن له به‌ها به‌رزه‌كانی ئیسلام و پێكه‌وه‌ژیانی نێوان هه‌موو ئایین و مه‌زهه‌به جیاجیاكانی كوردستان، له ڕێگه‌ی چه‌سپاندنی بنه‌ماكانی پێكه‌وه‌ژیان.\n4.\tپارێزگاری كردن له ئازادییه ئایینییه‌كان بۆ هه‌ڵگرانی ئایین و مه‌زهه‌به جیاجیاكان.\n5.\tپاراستنی پیرۆزییه ئایینییه‌كانی خه‌ڵكی مسوڵمانی كوردستان و ڕووبه‌ڕووبوونه‌وه‌ی یاساییانه‌ی هه‌ر بێڕێزی و تێپه‌ڕاندنێك به‌رامبه‌ر به پیرۆزییه ئایینییه‌كان.\n6.\tكردنه‌وه‌ی شوێنی تایبه‌ت به نوێژكردن له فه‌رمانگه و شوێنه گشتییه‌كاندا و گرنگیدان به مزگه‌وت و شوێنه ئایینییه‌كان، به دابینكردنی پێداویستییه‌كان و نۆژه‌نكردنه‌وه‌یان.\n7.\tپاراستنی پێگه و كه‌سایه‌تی زانایان و مامۆستایانی ئایینی، به‌پێی بنه‌ما یاساییه‌كان و هه‌وڵدان بۆ په‌ره‌پێدانی توانای زانستییان، له ڕێگه‌ی دامه‌زراوه‌ی ئه‌كادیمی و فه‌رهه‌نگیی تایبه‌ته‌وه.\nپێنجه‌م/ په‌روه‌رده و فێركردن\n1.\tئه‌نجامدانی چاكسازی له سیسته‌می په‌روه‌رده و فێركردن به شێوه‌یه‌ك كه له‌گه‌ڵ پێداویستییه‌كانی سه‌رده‌م و تاك و كۆمه‌ڵگه بگونجێت.\n2.\tدروستكردنی قوتابخانه‌ی نوێ و هاوچه‌رخ كه توانای له‌خۆگرتنی سه‌رجه‌م خوێندكارانی كوردستانی هه‌بێت و كۆتایی هێنان به دوو ده‌وامی و سێ ده‌وامی له قوتابخانه‌كاندا.\n3.\tفه‌راهه‌مكردنی خزمه‌تگوزارییه بنه‌ڕه‌تییه‌كانی خوێندن و پێداویستیی قوتابخانه و خزمه‌تگوزارییه ته‌ندروستی و كۆمه‌ڵایه‌تییه‌كان و ژینگه‌ی قوتابخانه‌ی هێمن و سه‌لامه‌ت بۆ قوتابیان و مامۆستایان و كارمه‌ندان.\n4.\tبره‌ودان به خوێندنی پیشه‌یی و ئاماده‌كردنی كه‌سانی هونه‌ری و پیشه‌یی و به‌ستنه‌وه‌ی به بازاڕی كاری كوردستان.\n5.\tگرنگیدان به لایه‌نی په‌روره‌رده‌یی له قوتابخانه بنه‌ڕه‌تی و ئاماده‌ییه‌كان و پێداچوونه‌وه به وانه‌ی په‌روره‌رده‌ی ئایینی به جۆرێك له ئاست په‌وره‌رده‌كردنی نه‌وه‌ی نوێدا بێت و په‌راوێز نه‌خرێت، به ڕه‌چاوكردنی ئه‌وه‌ی هه‌ر خاوه‌ن ئایینێكی دیكه په‌روره‌ده‌ی ئایینیی خۆیان بخوێنن و به ڕێنمایی ئایینیی خۆیان په‌روه‌رده بكرێن.\n6.\tفراوانكردنی به‌ش و ده‌رفه‌ته‌كانی وه‌رگرتن له زانكۆ و په‌یمانگاكان له خوێندنی باڵا، كه هه‌موو خوێندكارێكی ئاماده‌یی له هه‌لی ته‌واوكردنی خوێندنی باڵا به‌هره‌مه‌ند ببێت.\n7.\tسه‌ربه‌خۆكردنی زانكۆكانی كوردستان له بڕیار و بودجه و چۆنیه‌تی خه‌رجكردنی و لادانی به‌رپرسی حیزبی و دوورخستنه‌وه‌ی ده‌ستی حیزب تیایاندا.\n8.\tباشكردنی ئاستی گوزه‌رانی مامۆستایان له سه‌رجه‌م قۆناغه‌كانی خوێندن و به‌رزكردنه‌وه‌ی ئاستی كارامه‌یی و لێهاتووییان.\n9.\tكه‌مكردنه‌وه‌ی كرێی خوێندن له قوتابخانه و زانكۆ و په‌یمانگا ناحكومییه‌كان، به جۆرێك له‌گه‌ڵ ئاستی گوزه‌رانی هاووڵاتیان بگونجێت و ڕه‌خساندنی ده‌رفه‌تی خوێندن بۆ قوتابیانی كه‌مده‌رامه‌ت.\n10.\tپه‌ره‌پێدان به ته‌كنه‌لۆژیای فێركردن و تێكه‌ڵكردنی به پرۆسه‌ی په‌روه‌رده له سه‌رجه‌م بواره‌كاندا و په‌ره‌پێدانی كارامه‌ییه‌كانی ژیان (مهارات الحیاه) له قوتابیاندا.\n11.\tجه‌ختكردنه‌وه له خوێندنی بابه‌ته‌كانی ڕه‌وشت، ژینگه، مافی مرۆڤ و قووڵكردنه‌وه‌ی گیانی ته‌بایی و لێبورده‌یی له پرۆگرامی خوێندنی قۆناغه جیاوازه‌كاندا.\n1.\tباشكردنی ڕه‌وشی مافه‌كانی مرۆڤ له هه‌رێمی كوردستان و په‌ره‌پێدانی چه‌مكی مرۆڤدۆستی.\n2.\tقه‌ره‌بووكردنه‌وه‌ی زیانلێكه‌وتووانی كاره‌ساته سروشتییه‌كانی وه‌كو (بوومه‌له‌رزه و لافاو) و هه‌ر ڕووداوێكی دیكه، له ڕێگه‌ی ده‌ركردنی یاسای تایبه‌ته‌وه.\n3.\tپه‌ره‌پێدانی كلتووری لێبورده‌یی، ئاشتی، یه‌كتر قبووڵكردن، ڕێز و خۆشه‌ویستی له‌ناو كۆمه‌ڵگه‌ی كوردیدا.\n4.\tڕێگریكردنی یاسایی له كاركردنی منداڵان و دابینكردنی بژێویی شایسته بۆ ئه‌و خێزانانه‌ی به ناچاری ئه‌و كاره ده‌كه‌ن.\n5.\tپه‌ره‌پێدانی كاری خێرخوازی و خۆبه‌خشیی ڕێكخراو، به مه‌به‌ستی هاوكاریكردنی چین و توێژه ئاتاج و كه‌مده‌رامه‌ته‌كانی كۆمه‌ڵگه.\n6.\tهه‌مواركردنه‌وه‌ی یاسای (به‌ره‌نگاربوونه‌وه‌ی توندوتیژیی خێزانی) له‌پێناو پاراستنی زیاتری خێزان له هه‌ڵوه‌شان و ڕێگری كردن له پشێویی كۆمه‌ڵایه‌تی.\n7.\tپاراستنی مافه‌كانی ئافره‌ت و منداڵان، وه‌ك ئه‌وه‌ی له ده‌قه‌كانی ئیسلامدا هاتووه و له ڕێكه‌وتننامه نێوده‌وڵه‌تییه‌كاندا ئاماژه‌ی پێ كراوه، به تایبه‌تیش توندوتیژی دژی ئافره‌ت و منداڵان.\n8.\tچاره‌سه‌ركردنی كێشه كۆمه‌ڵایه‌تییه‌كان به شێوه‌ی ڕێككه‌وتن و ملكه‌چبوون بۆ ده‌قه یاسایی و شه‌رعییه‌كان، دوور له ده‌ستێوه‌ردانی نه‌رێنییانه‌ی مه‌كته‌ب و ده‌زگا كۆمه‌ڵایه‌تییه‌كانی حیزب.\n9.\tكردنه‌وه‌ی شوێنی حه‌وانه‌وه و خزمه‌تكردن بۆ ئه‌و هاووڵاتیانه‌ی تووشی نه‌خۆشیی ده‌روونیی بێ چاره‌سه‌ر بوون.\n10.\tكردنه‌وه‌ی شوێنی تایبه‌ت به چاره‌سه‌ری ئالووده‌بووان به مادده هۆشبه‌ره‌كان و سه‌رله‌نوێ گه‌ڕاندنه‌وه‌یان بۆ ناو كۆمه‌ڵگه.\n11.\tهه‌مواركردنه‌وه‌ی یاسای كار به جۆرێك كه ببێته مایه‌ی به‌ده‌ستهێنانی ماف بۆ كرێكار و خاوه‌ن پیشه و دابینكردنی بیمه‌ی كۆمه‌ڵایه‌تی و خانه‌نشینكردنی كرێكارانی كه‌رتی تایبه‌ت.\nشه‌فافیه‌ت و دادگه‌ری\n1.\tچالاككردنی داواكاری گشتی و پێدانی ده‌سه‌ڵاتی ته‌واو پێیان به تایبه‌ت له ڕووی چاودێریكردنی جێبه‌جێكردنی یاساكان و بخرێته سه‌ر ده‌سه‌ڵاتی دادوه‌ر.\n2.\tیاسای مافی به‌ده‌ستهێنانی زانیاری كارا و جێبه‌جێ بكرێت، له‌پێناو ده‌ستگه‌یشتنی میدیا و خه‌ڵك به زانیارییه‌كان.\n3.\tیاسای سندووقی داهاته نه‌وتی و گازییه‌كان جێبه‌جێ بكرێت، به دامه‌زراندنی ستافی به‌ڕێوه‌بردنی سندووقه‌كه، سه‌رجه‌م داهاته‌كان بگه‌ڕێته‌وه دارایی گشتی و له بودجه‌ی ساڵانه‌دا خه‌رجكردنی دیاری بكرێت.\n4.\tدروستكردنی كۆمپانیای كوردستان بۆ دۆزینه‌وه و به‌رهه‌مهێنانی نه‌وت KEPKO و كۆمپانیای كوردستانی نیشتمانی نه‌وت KNOC و كۆمپانیای كوردستان بۆ به‌بازاڕكردنی نه‌وت KOMO.\n5.\tداهاتی پارێزگاكان به‌پێی ژماره‌ی دانیشتووان و پێداویستییه‌كانیان به‌سه‌ر ناحیه و قه‌زاكاندا دابه‌ش بكرێت.\n6.\tتایبه‌ت به گوزه‌رانی كه‌مئه‌ندامان و خاوه‌ن پێداویستیی تایبه‌ت، یاسای ماف و ئیمتیازاتی كه‌مئه‌ندامان و خاوه‌ن پێداویستیی تایبه‌ت جێبه‌جێ بكرێت.\n7.\tسه‌رجه‌م ئه‌و بڕیار و ڕێنماییانه‌ی ئه‌نجوومه‌نی وه‌زیران تایبه‌ت به زیادكردنی باج و ڕسومات و پێبژاردن كه به نایاسایی ده‌رچوون و زیاد كراون، هه‌ڵوه‌شێنرێنه‌وه و به‌پێی یاسا ڕێكبخرێته‌وه.\n8.\tبه‌ركاركردنی یاسای خانه‌نشینی یه‌كگرتووی عێراق و به‌رزكردنه‌وه كه‌مترین مووچه‌ی خانه‌نشینی و كه‌مكردنه‌وه‌ی مووچه‌ی پله باڵاكان و هه‌ڵوه‌شاندنه‌وه‌ی خانه‌نشینیی نایاسایی سه‌ربازی و مه‌ده‌نی.\n9.\tپاككردنه‌وه‌ی لیستی شه‌هیدان و زیندانییانی سیاسی و كه‌مئه‌ندامانی سه‌نگه‌ر له كه‌سانی ناشایسته.\n10.\tپێدانه‌وه‌ی مووچه‌ی سودمه‌ندانی تۆڕی كۆمه‌ڵایه‌تی به تایبه‌ت بۆ ئه‌وانه‌ی كه هاوسه‌ریان زیندانییه، یان له ژیاندا نه‌ماوه، یان لێك جیابوونه‌ته‌وه، هه‌روه‌ها ئه‌وانه‌ی ته‌مه‌نی هاوسه‌رگیرییان دواكه‌وتووه یان تێپه‌ڕی كردووه.\n11.\tگه‌یاندنه ئه‌نجامی دۆسێكانی ده‌سته‌ی ده‌ستپاكی له‌سه‌ر گه‌نده‌ڵی و لێكۆڵینه‌وه له ڕاپۆرته‌كانی دیوانی چاودێریی دارایی.\n1976 جار خوێندراوەتەوە


زایینی: ٠١-١١-٢٠١٦ - هەتاوی: ١٣٩٥/٠٨/١١ - ١٢:١٨ تاران قه‌باره‌ی فۆنت:\nکوردستان میدیا: شەپۆلێکی نوێ لە بانگهێشت كردنی كه‌سوكاری ئه‌ندامانی حیزبی دێموکرات له‌لایه‌ن ئیداره‌ی ئیتلاعاتی سه‌قزه‌وه دەستی پێکردووە.\nبەپێی هەواڵی گەیشتوو بە ماڵپەڕی کوردستان میدیا، ماوەی چەند ڕۆژێکە لە شاری سەقز ئیداره‌ی ئیتلاعات دەستی کردووە بە گوشار هێنان بۆ بنەماڵەی پێشمەرگەکانی حیزبی دێموكراتی كوردستانی ئێران و هەروەها ئەو کەسانەی کە پێشتر پێشمەرگەی ئەو حیزبە بوون.\nبەپێی ئەم هەواڵە؛ مەئمورانی ئیدارەی ئیتلاعات کە ناوی بەشێکیان لای ماڵپەڕی کوردستان میدیا پارێزراوە، بنەماڵەی چالاکانی سیاسیی سەر بە حیزبی دێموکرات بانگهێشت دەکەن بۆ ئیتلاعات و لە پێوەندی لەگەڵ حیزب و مناڵەکانیان و ئەو کاتانەی چوونەتە سەردانیان پرسیاریان لێ دەکەن.\nهەروەها ئەو کەسانەش کە ماوەی پاسپۆرته‌كانیان به‌سه‌ر چووه و دەیانهەوێ پاسپۆرتەکەیان نوێ بکەنه‌وه، بانگ دەکرێن بۆ ئیتلاعات و دەیانخەنە ژێر گوشار و لێپێچینەوە.\nئەمە یەکەمجار نییە کە هێزە دژی گەلییەکانی کۆماری ئیسلامی بەمەبەستی چاوترسێن کردن، لەدژی بنەماڵەی کەسایەتییە سیاسییەکان و تێکۆشەرانی ڕێگەی ئازادی کوردستان هەنگاوی لەم چەشنە هەڵدێنێتەوە، و لە ساڵانی ڕابردووشدا چەندین جار هەوڵی لەمجۆرە بیندراوە، بەڵام هیچکات نەیتوانیوە بە ئامانجە دزێوەکانی بگات.


سوودە تەندروستییەکانی کاڵەک\n6/5/2021 02:30 PM\nکاڵەک وزەخانەی تەندروستییە. ئەم میوەیە پڕاوپڕە لە مەوادی خۆراکی بەسوود و لە هاویناندا لە هەموو شوێنێک دەست دەکەوێت. بڕێکی زۆر ئاو لە پێکهاتەیدا کاڵەکدایە و ئەمە دەبێتە هۆی فێنکبوونەوەی جەستە لە وەرزە گەرمەکاندا. لە درێژەدا ئاماژە بە چەندین سوودی دیکەی ئەم میوە بەتامە دەکەین.\nدژە پیربوونە: کۆلاژن بح پاراستنی جەستە و خێرایی بەخشین بە رەوتی چاکبوونەوەی جەستە پێویستە. کۆلاژن مادەیەکە بۆ بەرگیری لە کاریگەریی رەوتی پیری. ئەم مادەیە لەناو کاڵەکدا جێگیر بووە و بە خوارنی دەتوانن لەم سوودە بەنرخە کەڵک وەرگرن.\nدژە شێرپەنجەیە: هاوسێوەی میوە فرێشەکانی دیکە، کاڵەکیش دەتوانێ بە هۆی بوونی "کارۆتنۆئید" لە پێکهاتەکەیدا بەرگیری لە شێرپەنجە بکات. ئەم مادەیە رەنگدانەی سروشتی ناو میوە و سەوزەیە بەرگیری لە شێرپەنجەی سی و مەمک دەکات.\nبەرگیری لە جەڵتەی دڵ: ئادنۆزین مادەیەکە کە لەناو پێکهاتەی کاڵەکدا دەست دەکەوێت. ئەم مادەیە جگە لەوەی دژە شێرپەنجەیە، هەروەها بەرگیری لە نیشتنی خوێن بە دیواری دەمارەکانەوە دەکات و بەم جۆرە مەترسیی جەڵتەی دڵ و مێشک کەم دەکاتەوە.\nتەندروستیی چاو: کاڵەک پڕاوپڕە لە مادەی "بێتاکارۆتێن" کە بۆ پاراستنی تەندروستیی چاو بەسوودە. بێتاکارۆتێن دەبێت ب ڤیتامین A و جەستەی ئێمە ئەم ڤیتامینە بۆ چاکسازیی میکانیزمەکانی چاو بەتایبەت لە شوێنە تاریکەکان، بەکار دێنێت.\nبەرگیری لە شەکرە: شەکرە دەرئەنجامی زۆر بەکارهێنانی چەوری و خۆراکە شیرینەکانە. شەکرە نەخۆشییەکی جینەتیکییە. ئەگەر شيکرە وەکوو نەخۆشییەکی جینەتیکی پێناسە کراوە ئەوە بەو واتایە نییە کە ئێوە لە بەرامبەر ئەم نەخۆشییەدا پارێزراون. شەکر و ئاوی ناو کاڵەک رادەی مادە ژاهراوییەکانی ناو جەستە هاوسەنگ دەکات و بەم جۆرە مەترسیی تووشبوون بە هەندێک لە نەخۆشییەکان بۆ نموونە شەکرە کەم دەکاتەوە.


کورد کارتى بۆ کەرکوک بەدەستەوە نەما\nهەڵوەشاندنەوەى ئەنجومەنى پارێزگاکانى عێراق لەلایەن پەرلەمانەوە، ئەو کارتەى دەستى کوردى بەتەواوەتى سوتاند، کە دەیویست لە ڕێگەى ئەنجومەنى پارێزگاى کەرکوکەوە، پۆستى پارێزگارى ئەو شارە بەدەست بهێنێتەوە.\nهەڵوەشاندنەوەى ئەنجومەنى پارێزگاکانى عێراق، یەکێکبوو لە داواکارى خۆپیشاندەران، کە پێیانوایە ئەنجومەنەکان، هۆکارى گەندەڵى و سست بەڕێوەچوونى پرۆژە خزمەتگوزاریەکانن.\nهەڵوەشاندنەوەى ئەنجومەنى پارێزگاکان، هەوڵەکانى کوردى بۆ بەدەست هێنانەوەى پۆستى پارێزگارى کەرکوک بەیەکجارى شکست پێهێنا، بەو پێیەى ئەنجومەنە زۆرینە کوردەکەى ئەو پارێزگایە، چیتر دەسەڵاتى لابردن و دانانى پارێزگارى نەما.\nرێبوار تەها یەکێک لە نوێنەرانى کەرکوک لەئەنجومەنى نوێنەرانى عێراق، بەدەنگى ئەمەریکاى وت"دەرفەتێکى زۆر لەبەردەم کورددا بوو بۆ دانانى پارێزگار بۆ کەرکوک، بەڵام ئەو دەرفەتە لەدەست دراو ئەنجومەنى پارێزگاکان هەڵوەشێنرایەوە."\nوتیشى"لایەنە سیاسیەکان لە هەڵنەبژاردنى پارێزگارى کورد بۆ کەرکوک بەرپرسیارن، دەبێت\nئەوان تەحەمولى بەرپرسیارێتى دۆخى ئێستاى کەرکوک بکەن."\nلەکۆى 41 کورسى ئەنجومەنى پارێزگاى کەرکوک، لیستى برایەتى کوردى خاوەنى 26 کورسى بوو، بەڵام بەهۆى ناکۆکى نێوان حیزبە کوردیەکانەوە، زۆرینەبوونى کورد لەنێو ئەو ئەنجومەنە، سودى بۆ دانانى پارێزگارێکى کورد لێ نەبینرا.\nبەهەڵوەشاندنەوەى ئەنجومەنى پارێزگاى کەرکوک، ڕاکان جبورى پارێزگارى ئێستاى شارەکە، جیا لە گەرەنتى مانەوەى لە پۆستەکەى، هاوکات لە چاودێرى و مشت و مڕى ئەنجومەنە نەیارەکەشى رزگارى بوو.\nجوان حەسەن ئەندامى ئەنجومەنى پارێزگاى کەرکوک، ئاماژەى بەوەکرد هەڵوەشاندنەوەى ئەنجومەنى پارێزگاى کەرکوک، هەنگاوەکانى بۆ ئاساییکردنەوەى دۆخى پارێزگاکە وەستاند، وتى"لەمەودوا پارێزگارى کەرکوک، دوور لە چاودێرى ئەنجومەنى پارێزگا، چى بوێت دەیکات."\nداواکردنى هەڵوەشاندنەوەى ئەنجومەنى پارێزگاکان لەلایەن خۆپیشاندەرانەوە، هۆکارەکەى بوونى ناکۆکى بوو لەنێوان ئەنجومەنى پارێزگاکان و پارێزگارەکاندا، کە ئەم ناکۆکیە زیانى بە کەرتى خزمەتگوزارى گەیاندبوو.\nدواى هەڵوەشاندنەوەى ئەنجومەنى پارێزگاکان، دەسەڵاتى چاودێریکردنى پارێزگارەکان دراوە بە پەرلەمانتارانى عێراق، بەم پێ یە پەرلەمانتارەکان لەمەودوا ڕۆڵى ئەنجومەنى پارێزگاکانیش دەگێڕن.\nرێبوار تەها، روونیکردەوە لەمەودوا بە وردى چاودێرى پارێزگارى کەرکوک دەکەن، وتى"هەرکارێکى نایاسایى ببینین، رێوشوێنى پێویستى بەرامبەر دەگرینە بەر."\nهەڵوەشاندنەوەى ئەنجومەنى پارێزگاى کەرکوک لەلایەن پەرلەمانى عێراقەوە، لەکاتێکدایە ئەو ئەنجومەنە ماوەى سێ ساڵە و بەهۆى ناکۆکى نێوان لایەنەکانەوە ئیفلیج کراوە و هیچ بڕیارێکى گرنگى دەرنەکردووە.


ئەربەعین - Mehr News Agency\nوەزیری ناوخۆی عێراق:\nژمارەی زیارەتکارانی ئەربەعینی حسێنی گەیشتە ۱۷ ملیۆن کەس\nوەزیری ناوخۆی عێراق رایگەیاند: ژمارەی زیارەتکارانی ئەربەعینی ئەمساڵ لە چاو ساڵی پێشوو زیادی کرد و گەیشتە ۱۷ ملیۆن کەس.\nلە هەموو ئێران ئەمڕۆ ڕێپێوانی ئەربەعین بەڕێوەچوو.\nئەوانەی ئەمساڵ نەیانتوانی لە ئێران بچنە کەربەلا، هەر کەسەو لە شاری خۆیدا ڕێپێوانی کرد بە یادی کەربەلا.\nڕێبەری باڵای ئێران؛\nڕێوڕەسمی تازیەباری ئەربەعینی حسێنی بە ئامادەبوونی ڕێبەری ئێران لە ڕێگای ئۆنلاینەوە لەگەڵ زانکۆی تاران بەڕێوە چوو.\nکەربەلا میوانداری 45 ملیون کەس؛\nلە ڕۆژی ئەربەعین یان چلەی ئیمام حسێندا موسوڵمانانی جیهان لە کۆبوونەوەیەکی گشتی لە کەربەلا کۆ دەبنەوە و بەم شێوە گەورەترین کۆبوونەوەی ئاشتی خوازانەی جیهان پێک دێنن.\nکەربەلا دەبێتە میونداری زیاتر لە ١١ هەزار مەوکب لە ئەربەعینی حسێنی\nبەشی شەعائیر و مەوکەب و لیژنە حسێنییەکان لە عێراق و جیهانی ئیسلام لە بڵاوکراوەیەکدا ژمارەی مەوکەبەکانی ئەربەعینی ئەمساڵی ڕاگەیاند.\nپاش وتووێژ لە گەڵ وەزیری دەرەوەی ئێران;\nعێراق ژمارەی زیارەت‌خوازە بیانیەکانی ئەربەعینی بۆ ۸۰ هەزار کەس زیاد کردەوە\nسەرۆک وەزیرانی عێراق لە حوکمێکدا پێشکەش کردنی ڤیزا بە زیارەتخوازەکانی ئەربەعینی لە ٤۰ هەزار کەس بۆ ۸۰ هەزار کەس بەرز کردەوە.\nجێگری پارێزگاری ئیلام:\nهاتوچۆی زیارەتکارانی ئەربەعین لە سنووری مێهرانەوە قەدەغەیە\nجێگری هاواهەنگی پارێزگاری ئیلام وتی: هەر جۆرە هاتوچۆیەکی زەوینی بە پێی پەسەند کراوی لێژنەی ئەربەعین لە سنووری مێرانەوە قەدەغەیە.\nبەرپرسێکی ئێران بە مێهری وت:\nکەس لە سنوورەکانی هەرێمی کوردستانەوە بە نایاسایی ناچێتە عێراق\nبەرپرسی گشتی ترانزیتی ڕێگاوبان وتی: ئەگەری سەفەر کردن بۆ ڕێورەسمی ئەربەعین لە ڕێگای سنوورەکانی هەرێمی کوردستانەوە بوونی نییە.\nئەربەعینی ئەمساڵ زیارەتکارانی ئێرانی ناچنە عێراق\nجێگری ئەمنیەتی ئینتزامی وەزیری ناوخۆی وتی: ئەربەعینی ئەمساڵ بە بێ ئامادەبوونی زیارەتکارانی وڵاتانی دیکە جگە لە هاووڵاتیانی عێراقی بەڕێوە دەچێت.\nوێنە؛ حەمید وەکیلی\nهەر ساڵ ژمارەیەکی زۆر لە خەڵکی نەجەف و زیارەتکارانی شارەکانی عێراق بۆ گەیشتن بە شاری کەربەلا و بەشداریی لە تازیەباریی ئەربەعینی حسێنی، ڕێگای ئەلعولەما دەپێون.\nشەوانی ئەربەعینی نەجەفی پیرۆز\nلە سەروبەندی ئەربەعینی حسێنی چەندین میلیۆن کەس لە عاشقانی حەزرەتی حسێن (دخ) روویان لە کەربەلای پیرۆز کردووە.


چالاکی تەبلیغی بە بۆنەی ٣١ی جۆزەردان لە شارەکانی کوردستانی ڕۆژهەڵات (1)\nبۆ ڕێزگرتن لە ٣١ی جۆزەردان، ڕۆژی پێشمەرگەی کۆمەڵە، هەڵسووڕاوان و ئەندامانی بەشی تەشکیلاتی نهێنی کۆمەڵە لە شاری سنە دەستیان دایە چالاکی بەرینی تەبلیغی و بە بڵاوکردنەوەی تراکت لە شەقامە جۆراوجۆرەکانی ناوشار، پێشوازیان لە ڕۆژی پێشمەرگەی کۆمەڵە کرد.\nئەو شوێنانەی چالاکان و هەڵسووڕاوانی کۆمەڵە لە شاری سنە چالاکی بەرینی تەبلیغیان تێدا ئەنجام داوە بریتین لە:\nپارکی کودەک، موارەک ئاوا و مەیدانی گۆزە بەشان.\nدەستان خۆش و ماندوو نەبن هەڵسووڕاوانی دوژمن بەزێنی کۆمەڵە لە شاری سنەی قارەمان و ڕێبوارانی ڕێگای هاوڕێیانی گیانبەختکردوو: فەخرەی نەوەڕە، ئەیوب نەبەوی، شۆکێ خەیرابادی و دەیان خەباتکاری شەهیدی کۆمەڵە؛ بە چالاکی ماندوونەناسانەتان جارێکیتر نیشانتان دایەوە کە سنە شاری کۆمەڵەیە؛ سەربەرز بژین بۆ کۆمەڵە و بەردەوام بن لە خەبات و تێکۆشان.\nبە بۆنەی هاتنی ٣١ی جۆزەردان، ڕۆژی پێشمەرگەی کۆمەڵە، هەڵسووڕاوان و ئەندامانی بەشی تەشکیلاتی نهێنی کۆمەڵە لە شاری مەریوان دەستیان دایە چالاکی بەرینی تەبلیغی و بە بڵاوکردنەوەی تراکت و نووسینی درووشم ڕێزیان لە چەند دەیە خەبات و تێکۆشانی هێزی پێشمەرگەی کۆمەڵە گرت.\nئەو شوێنانەی چالاکان و هەڵسووڕاوانی کۆمەڵە لە شاری مەریوان چالاکی بەرینی تەبلیغیان تێدا ئەنجام داوە بریتین لە:\nگەڕەکەکانی چوارباخ، حسەینیە، مەردۆخ، بیمارستانی قەدیم و محەمەدی.\nهەروەها لە لایەکی دیکەشەوە، هەڵسووڕاوانی کۆمەڵە لە گوندی سەردۆش چالاکی تەبلیغیان بە شێوەیەکی بەربڵاو بەڕێوەبردووە.\nدەستان خۆش بێ و ماندوو نەبن ڕێبوارانی شارەکەی کاک فوئادی ڕابەر و قوتابیانی نەسرەوتووی ڕێبازی هاوڕێیانی گیانبەختکردوو: عەتا ڕۆستەمی، حسێن پیرخزری، عومەر خۆشنەواز و دەیان گیانبەختکردووی قارەمانی ڕیزەکانی کۆمەڵە، هەر بژین بۆ کۆمەڵە و خەباتی چەوساوەکان.\nبە بۆنەی نزیکبوونەوە لە ٣١ی جۆزەردان، ڕۆژی پێشمەرگەی کۆمەڵە، هاوڕێیانی بەشی تەشکیلاتی نهێنی کۆمەڵە لە شاری بۆکان دەستیان دایە چالاکی بەرینی تەبلیغی و بە بڵاوکردنەوەی تراکت، نووسینی درووشم و هەڵکردنی ئاڵا لە چەندین شەقام و کۆڵانی ئەو شارە، ڕێزیان لە هاتنی ڕۆژی پێشمەرگەی کۆمەڵە گرتووە.\nدەستان خۆش بێ و ماندوو نەبن تێکۆشەرانی چاونەترسی کۆمەڵە و قوتابیانی نەسرەوتووی ڕێبازی هاوڕێیانی گیانبەختکردوو: حەسەن ڕۆستەمی، یوسف ئەلیاسوەند، محەمەد سوڵتانی و دەیان گیانبەختکردووی قارەمانی ڕیزەکانی کۆمەڵە، هەر بژین بۆ کۆمەڵە و ئاڵای سوورتان هەر شەکاوە بێت.\nهەڵبژاردەیەک لە وێنەی چالاکی تەبلیغی هەڵسووڕاوانی کۆمەڵە لە شارەکانی کوردستان:\nبۆ بینینی وێنە و فیلمی تەواوی چالاکییەکانی کۆمەڵە بە بۆنەی ٣١ی جۆزەردان، سەردانی لاپەڕەکانی کۆمەڵە لە تۆڕی کۆمەڵایەتی فەیس بووک، تێلێگرام و ئینستاگرام بکەن.\nفەیس بووک: facebook.com/ rojhelattv


سەرۆكی لیژنەی وزە و سەرچاوە سروشتییەكانی پەرلەمانی كوردستان بۆ چارەسەری گرانبوونی بەنزین پێشنیاز دەكات كە حکومەتی هەرێم ڕۆژانە 100 ھەزار بەرمیل لەو نەوتەی هەناردەی دەرەوەی دەکات، بیداتە پاڵاوگەکانی ناوخۆ تا لەماوەی مانگێك ئەو كێشەیە چارسەر بێت.\nعەلی حەمەساڵح، سەرۆكی لیژنەی وزە و سەرچاوە سروشتییەكانی پەرلەمانی كوردستان لە هەژماری خۆی لە تۆڕی كۆمەڵایەتیی فەیسبووك نووسویەتی، “هۆکاری گرانبونی بەنزین ئەوەیە بەشی ھەرە زۆری سوتەمەنی لەدەرەوە دێت، پاڵاوگەكانیش نەوتی خاو بە نرخی جیھانی دەکڕن، بۆیە قازانجی بازرگان و گومرگ و تێچووی گواستنەوە وادەكات بچێتە سەر نرخی سوتەمەنی و گرانبێت”.\nدەشڵێـت، “ھیچ حوکمڕانییەک نیە لە دونیادا پاڵاوگە و نەوتی خاوی ھەبێت، بەڵام نەوت نە پاڵێوێت و ساڵانە زیاتر لە دوو ملیار دۆلاری بۆ کڕینی سوتەمەنی بچێتە دەرەوە”.\nبۆیە، سەرۆكی ئەو لیژنەیەی پەرلەمان پێشنیاز دەكات، بە گەڕانەوەی چەند خەرجیەك نرخی بەرھەمە نەوتیەکان دادەبەزێت ئەوانیش “گەڕانەوەی قازانجی بازرگان و تێچوی گواستنەوە و گومرگ و ڕسوماتی کۆمپانیاكان”.\nهەروەها حکومەتی هەرێم ڕۆژانە 100 ھەزار بەرمیل لەو نەوتەی هەناردەی دەرەوەی دەکات، بیداتە پاڵاوگەکانی کەڵەک، کار، بازیان و لاناس تا لەماوەی مانگێك ئەو كێشەیە چارسەر بكرێت، كە بەوتەی عەلی حەمەساڵح ھیچ پشتیواییەکی دارایی ناوێت.\nگرانبوونی نرخی بەنزین و نەوت


ڕۆمانی "مردووشۆره‌كان"ی سارا عومه‌ر خه‌ڵاتێكی تری وه‌رگرت\n:: PM:01:59:08/09/2021 \nڕۆمانی "مردووشۆره‌كان" كه له‌لایه‌ن سارا عومه‌ری كوردی دانیماركی نووسراوه و پێشتریش چه‌ندان خه‌ڵاتی ئه‌ده‌بی وه‌رگرتووه، ئه‌مڕۆیش خه‌ڵاتی لێس لۆرنتالی برده‌وه.\nنووسه‌ری دانیماركی به ڕه‌چه‌ڵه‌ك كورد سارا عومه‌ر، بۆ یه‌كه‌مین جار ڕۆمانه‌كه‌ی به ناوی "مردووشۆره‌كان" خه‌ڵاتی ئه‌ده‌بی 2021ی فڕه‌نسی بۆ لێس لۆرانتالس برده‌وه، ئامانج لێی به‌رزكردنه‌وه‌ی زانین و قووڵكردنه‌وه‌ی تێگه‌یشتنه له دنیای ڕۆژهه‌ڵات.\nسارا عومه‌ر له دانیمارك له دایك بووه و له ساڵی 1986ه‌وه له‌وێ ده‌ژی، له ساتی له‌دایكبوونی منداڵێك له كوردستان له ناوه‌ڕاستی هه‌شتاكاندا یه‌كه‌مین ڕۆمانی خۆی ده‌ست پێ ده‌كات، له‌دایكبوونێك كه باوكی نه‌دیوه و دایكه‌كه‌ی له ژیانی كچه‌كه‌ی نه‌پرسیوه، به‌ڵام ئه‌و گوێڕایه‌ڵی داپیره‌كه‌ی پێ سپارد و ئه‌ویش به‌قسه‌ی داپیره‌كه‌ی كردووه.\nهه‌رچۆنێك بێت داپیره كاری مردووشۆری كردووه، واته ئاگای له جه‌سته‌ی كه‌سانێك بووه كه كه‌س نه‌یویستوون، ئاماده بووه بیانشوات و ته‌نانه‌ت به‌خاكیشیان بسپێرێت، ته‌رمی ئه‌و ژنانه‌ی كه به "شه‌رم" كوژراون له كۆمه‌ڵگایه‌كی زۆر كۆنه‌پارێزدا. ئه‌م منداڵه وه‌ك شایه‌تحاڵێك بۆ جۆره‌ها توندوتیژی گه‌وره‌یه، سه‌ره‌ڕای ئه‌و بایه‌خه‌ی كه به باپیر و داپیره‌كه‌ی دراوه، دروست ده‌بێت.\nدوای بڵاوكردنه‌وه‌ی به‌رهه‌مه‌كه، زیاتر له 100 هه‌زار كۆپی له ڕۆمانی "مردووشۆره‌كان" له ساڵی 2017 له دانیمارك فرۆشران، كه ژماره‌ی دانیشتووانه‌كه‌ی كه‌متره له شه‌ش ملیۆن كه‌س.\nسارا عومه‌ر نووسه‌رێكی ناوداری كورده له شاری كۆپنھاگن له دانیمارك ده‌ژی، پێشتریش خه‌ڵاتی ئه‌ده‌بی "لۆریاڵی زێڕین"، The Golden Laurelی پێ به‌خشراوه، وه‌ك یه‌كه‌مین نووسه‌ر بوو كه پاشخانێكی كوردی و ڕۆژھه‌ڵاتی ناوه‌ڕاستی ھه‌یه، ئه‌و خه‌ڵاته‌ی پێ درا.\nسارا عومه‌ر نووسه‌ر و ڕۆشنبیر و پارێزه‌ری مافی مرۆڤ له دانمارك، ساڵی 2019 خه‌ڵاتی ژنی ساڵ كه خه‌ڵاتێكی مافی مرۆییه، وه‌رگرتووه، ته‌مه‌نی 35 ساڵه و خه‌ڵكی سلێمانییه. ساڵی 2017 ڕۆمانی "مردووشۆره‌كان"ی بڵاو بووه‌وه كه له دنیادا ده‌نگدانه‌وه‌ی هه‌بوو.


شنۆ محمد: ئه‌مه‌وێت پياو به‌سه‌ر پياوه‌كه‌م بێنم ، حه‌ز ئه‌كه‌م چوار مێردم هه‌بێت\nهاوسه‌ره خۆشه‌ويسته‌كه‌م ،،،،، ئه‌ى جوانترين پياوى جيهان من زۆر حه‌ز ئه‌كه‌م پياوت به‌سه‌ر بێنم، وه‌ك زۆربه‌ى ژنانى مسولمان كه خاوه‌نى دوو پياو يا سيان يا زياترن ته‌نها خۆم چوار مێردم هه‌بێت.! ئێ من چيم له‌وان كه‌متره منيش ئه‌مه‌وێت وه‌ك ئه‌وانبم.\nبمبوره گه‌ر رۆژێك له رۆژان به هۆى گۆرينه‌وه‌ى سۆزو خۆشه‌ويستى له‌گه‌ل پياوه‌كانى ترم له‌گه‌لتدا كه‌مته‌رخه‌م بم، ئاخر ئه‌وانيش وه‌ک تۆ پياوى منن..!! ئه‌وانيش پێويستيان به خۆشه‌ويستى من هه‌يه بۆ ئه‌وه‌ى هه‌ست بكه‌ن كه هه‌ن..!! هه‌ست بكه‌ن كه ژنێکیان هه‌يه خۆشی ده‌وێن و په‌رپرسه لێیان و ده‌یانژێنێت..!!\nڕێکه‌وتی بڵاوکردنه‌وه 2012-11-12 18:48:00\nشنۆمحمدئه‌مه‌وێتپياوبه‌سه‌رپياوه‌كه‌مبێنمحه‌زئه‌كه‌مچوارمێردمهه‌بێتشنۆ, موحه‌ممه‌دشنۆ, محمد, ئه‌مه‌وێت, پياو, به‌سه‌ر, پياوه‌كه‌م, بێنم, , حه‌ز, ئه‌كه‌م, چوار, مێردم, هه‌بێت Tags


- لە هیندستان لە میانی ٢٤ کاتژمێری رابردوودا، ٤١٢ هەزار و ٢٦٢ حاڵەتی تووشبوون بە پەتای ڤایرۆسی کۆرۆنای نوێ تۆمارکراوە و سێ هەزار و ٩٨٠ کەسیش گیانیان لەدەستداوە.\nهیندستان کە یەکێکە لەو وڵاتانەی زۆرترین کاریگەریی پەتای ڤایرۆسی کۆرۆنای نوێی لەسەرە لە جیهاندا، لە سەرهەڵدانی پەتاکەوە تا ئێستا زۆرترین ژمارەی رۆژانەی لە تووشبوون و گیانلەدەستدان بەو پەتایە تۆمارکرد.\nبەپێی راگەیەندراوێک کە لەلایەن وەزارەتی تەندروستیی هیندستانەوە بڵاوکراوەتەوە لە میانی ٢٤ کاتژمێری رابردوودا، ٤١٢ هەزار و ٢٦٢ حاڵەتی تووشبوون بە پەتای ڤایرۆسی کۆرۆنای نوێ تۆمارکراوە و سێ هەزار و ٩٨٠ کەسیش گیانیان لەدەستداوە.\nدوای ئەوەی لە ٣٠ی نیساندا، ٤٠٢ هەزار و ٣٥١ حاڵەتی تووشبوون بە پەتای کۆرۆنا لە رۆژێکدا تۆمارکرا، جارێکی دیکە ژمارەی تووشبووان ٤٠٠ هەزاری تێپەڕاند.\nگیانلەدەستدان بە پەتاکە کە رۆژانە ژمارەیەکی پێوانەیی نوێ تۆمار دەکات، رۆژی پێشتر سێ هەزار و ٧٨٠ کەس گیانیان لەدەستدا و لە میانی ٢٤ کاتژمێری رابرووشدا ئەو ژمارەیە گەیشتە سێ هەزار و ٩٨٠ کەس.\nلە کاتێکدا تێکڕای ژمارەی تووشبووانی پەتاکە لە هیندستان گەیشتووەتە ٢١ ملیۆن و ٧٧ هەزار و ٤١٠ کەس، کۆی ژمارەی ئەوکەسانەی بەو پەتایە گیانیان لەدەستداوە بەرزبووەتەوە بۆ ٢٣٠ هەزار و ١٦٨ کەس.\nهاوکات چارەسەرکردنی سێ ملیۆن و ٥٦٦ هەزار و ٣٩٨ تووشبووی دیکە درێژەی هەیە.\nبەپێی میدیای هیندستان، لەگەڵ هەڵکشانی حاڵەتەکانی تووشبوون بە پەتاکە، سیستمی تەندروستیی رووبەڕووی کێشەی کەمی ئۆکسجین و ڤاکسین بووەتەوە، بە شێوەیەک پێویستی ئۆکسجین لە نەخۆشخانەکاندا لە ماوەی یەک هەفتەی رابردوودا گەیشتووەتە دوو هێندە. ئەوە لە کاتێکدایە کە زۆربەی نەخۆشخانەکانی ئەو وڵاتە ناتوانن خۆیان ئۆکسجین بەرهەم بهێنن.\nوەزیری تەندروستیی هیندستان، هارش ڤارزان سەبارەت بەو بابەتە باسی لەوە کرد کە هیندستان خاوەنی ئۆکسجینی پێویستە، بەڵام بەشێکی زۆری دامەزراوەکانی بەرهەمهێنانی ئۆکسجین کەوتوونەتە خۆرهەڵاتی وڵاتەوە و کێشە لە گواستنەوەدایە بۆ ناوچەکانی خۆرئاوا و باکوور کە حاڵەتەکانی تووشبوون بە پەتاکە تیایاندا چڕە.\nئاماژە بەوەیش کرا کە بەمەبەستی دابینکردنی ئۆکسجین بەشێوەیەکی بەپەلە، پردی گواستنەوە لەنێوان هیندستان و بەحرێن و کوێت دروست کراوە.\nهیندستان کە ژمارەی دانیشتوانەکەی نزیکەی ١،٤ ملیار کەسە لە ١٦ی کانوونی دووەمەوە کەمپینی وەرگرتنی ڤاکسینی کۆرۆنا بەڕێوەدەبات و تا ئێستا ١٦٢ ملیۆن و ٥١٣ هەزار و ٣٣٩ کەس ڤاکسینیان وەرگرتووە، بەڵام هێشتا نەگەیشتووەتە ئەو ئاستەی پەتاکە راگرن.


رۆژنامه‌وانی – بنەماکانی وتارنووسین (وتاری سیاسی)\nتشرینی یەکەم 20, 2019 رۆژنامه‌وانى وتاری رۆژنامه‌وانی لێدوان نووسین ناچالاککراوە لە بنەماکانی وتارنووسین (وتاری سیاسی)\nرۆژنامه‌وانی – هه‌ولێر، قه‌ره‌نی قادری:\nوتارنووسی و کارتێکه‌ریی وتار له‌سه‌ر په‌یاموه‌رگر، مێژوویه‌کی دوورودرێژ‌ی هه‌یه. ئه‌ر‌ستۆ (384 ـ 322 پ ز) فه‌یله‌سووفی یۆنانی، یه‌که‌مین که‌س بووه له سه‌رده‌می خۆیدا به شێوه‌یه‌کی ڕێکوپێک، کاری له‌سه‌ر وتار و واتای وتار کردووه. توانایی و لێزانیی ئەرستۆ تەنیا بۆ زانست و زانیارییەکانی ناگەڕێتەوە، بەڵکو بۆ هونەری گەیاندنی پەیامەکانیش دەگەڕێتەوە. هەر ئەمەیش ئەوی لە فەیلەسووفەکانی سەردەمی خۆی جیا دەکردەوە.\nوتار، یان تێکست (دەق)، بابه‌تێکی سنووردارکراوه‌یه که له ئامرازه‌کانی ڕاگه‌یاندنی گشتیدا بڵاو ده‌کرێته‌وه. به ڕێگەی ئامرازی ڕاگه‌یاندنه‌وه‌یه، که وتارنووس په‌یوه‌ندی له‌گه‌ڵ په‌یاموه‌رگردا چێ ده‌کات. ده‌بێ هه‌وڵی سه‌ره‌کیی وتارنووس (په‌یامنێر) بۆ خوێنه‌ر (په‌یاموه‌رگر) ئه‌وه بێت که په‌یامه‌که‌ی کار له‌سه‌ر ئاوه‌ز و هه‌سته‌کانی خوێنه‌ر بکات و به‌دوای خۆیدا ڕای بکێشێت. له دۆخێکی وادایه، که وتارنووس سه‌رکه‌وتوو ده‌بێت.\nوتار، یان تێکست، ڕوو له په‌یاموه‌رگر (خوێنه‌ر، بینه‌ر و بیسه‌ر) ده‌کات، له‌به‌ر ئه‌وه، ئامانج لە ناردنی په‌یا‌م بۆ په‌یاموه‌رگر ئه‌وه‌یه، که تا چ ڕادده‌یه‌ک ناوه‌ڕۆکی په‌یامه‌که، کار له‌سه‌ر هزری خوێنه‌ر بکات.\nئه‌و قۆناغانه‌ی کە نووسینی وتارێک پێیدا ده‌رباز ده‌بێت، بریتین له:\n1ـ فکر، پێویستی، ڕووداو، ده‌نگوباس و …\nلە قۆناغی یەکەمدا، بوونی فکر، کێشه، پرس یان پێداویستییه‌کی سیاسی و کۆمه‌ڵایه‌تی بۆ نووسینی وتار، یه‌که‌مین پله‌یه له ڕه‌وتی به‌رهه‌مهێنانی نووسیندا. مه‌به‌ست له‌م کاره‌یش ئه‌وه‌یه، که وتارنووس هه‌وڵ ده‌دات بابه‌تێک ڕوون بکاته‌وه و بیگەیێنێت.\nله قۆناغی دووه‌مدا، هه‌وڵدان بۆ به‌ڵگه‌کۆکردنه‌وه‌یه که په‌یوه‌ندیی ڕاسته‌وخۆی به قۆناغی یه‌که‌مه‌وه (فکر، کێشه، پرس یان پێداویستییه‌کی سیاسی و کۆمه‌ڵایه‌تی) هه‌یه، که وتارنووس که‌ڵک له زانیارییه‌کانی خۆی وه‌رده‌گرێت. که‌ڵکوه‌رگرتن له کتێب، گۆڤار، ڕۆژنامه، ئینترنێت، هه‌روه‌ها وتووێژ له‌گه‌ڵ هاووڵاتیان، دامه‌زراوه مه‌ده‌نی و حکوومییە‌کانیش به‌شێکی دیکەی سه‌رچاوه‌ی زانیارین، که پێویسته وتارنووس که‌ڵکیان لێ وه‌رگرێت.\nقۆناغی پێنجه‌م، پێداچوونه‌وه یان (شوشتنه‌وه‌ی وتار)ه. نووسه‌ر، ده‌بێ به‌وردی به نووسراوه‌که‌یدا بچێته‌وه. یان داوا له یه‌کێک له هاوکاره‌کانی بکات، تێڕوانینی خۆی سه‌باره‌ت به وتاره‌که ده‌رببڕێت. دەبێ به‌شێنه‌یییەوە به زمانی نووسین و ڕێزمان، ناوه‌ڕۆکی وتار، بژارکردن، ده‌ربڕینی په‌یام و خاڵبه‌ندیدا بچێته‌وه. ئه‌م به‌شه (شوشتنه‌وه‌ی وتار)یشی پێ ده‌گوترێت. له‌م قۆناغه‌ی کۆتاییدا، که کورت و چڕکردنه‌وه‌ی وتاره، ده‌بێ گرنگی به پاراویی زمان و ساده‌بوونی وتار بدرێت و بهوردی کاری له‌سه‌ر بکرێت، تا خوێنه‌ر بتوانێت بهسانایی له ناوه‌ڕۆکی په‌یامه‌که بگات.\nبینا و کۆ‌ڵه‌که‌کانی وتار\nدوای ئه‌وه‌ی کۆتایی به قۆناغه‌کانی وتارنووسین (ڕه‌وتی نووسین) هات، پێویسته پێو‌دانگی ڕۆژنامه‌وانی له نووسینی وتار یان تێکستدا ڕه‌چاو بکرێت. ئه‌م پێودانگه‌یش بۆ ئه‌وه‌یه سنوورێک له نێوان پێکهاته‌کانی وتار، که کۆڵه‌که‌کانی وتارن و وتاری له‌سه‌ر بینا ده‌کرێت، ده‌ستنیشان بکرێن. به ڕێگەی ئه‌م پێودانگه‌یه که خوێنه‌ر ده‌توانێت (سه‌ردێڕ، ده‌سپێک و تێکستی جووڵاو) لێک جیا بکاته‌وه و به‌سانایی له مه‌به‌ستی وتارنووس بگات. ئه‌م کاره ئه‌م ده‌رفه‌ته‌یش به خوێنه‌ر ده‌دات، که بزانێت تا چ ڕادده‌یه‌ک وتارنووس، شاره‌زای کاری نووسین و پێودانگه‌کانی ڕۆژنامه‌وانییه و ڕه‌چاویان ده‌کات.\nڕه‌چاوکردن و جیاکردنه‌وه‌ی (سه‌ردێڕ، ده‌سپێک و تێکستی جووڵاو) لە لایه‌ن وتارنووسه‌وه له وتاردا، یارمه‌تیده‌ره بۆ ئەوەی که نووسه‌ر به‌سانایی بتوانێت وتاری کورت، ڕه‌وان و چڕ بنووسێت، هه‌روه‌ها مه‌به‌ستی خۆی له ناردنی په‌یامه‌که‌یدا به خوێنه‌ر بگه‌یێنێت. ڕه‌وان، ساده و کورتنووسین، سه‌ره‌کیترین هونه‌رن له وتارنووسیدا.\nپێویسته وتارنووس تا ئه‌و جێگایه‌ی کە ده‌توانێت، حه‌ز بۆ خوێندنه‌وه له خوێنه‌ردا دروست بکات، سه‌رنجی ڕابکێشێت و تا کۆتاییی وتاره‌که له‌گه‌ڵیدا بمێنێتەوە، هه‌روه‌ها ناوه‌ڕۆکی وتاره‌که‌یش له زه‌ینی خوێنه‌ردا بچەسپێت. له وه‌ها دۆخێکدایه، که وتارنووس توانیویه‌تی ئامانجی خۆی بپێکێت و سه‌رکه‌وتوو بێت.\nدانانی نیشانه‌کانی خاڵبه‌ندی له شوێنی پێویست و دروستنووسینی وشه‌کان، یارمه‌تیی خوێنه‌ر ده‌ده‌ن زوو تێ بگات. نیشانه‌کانی خاڵبه‌ندی له نووسیندا، بۆ دابه‌شکردنی تێکست له ڕووی سینتاکس و واتاوه به‌کار ده‌هێندرێن. “ئه‌رکی دابه‌شکردنی تێکست به‌سه‌ر ڕسته‌دا و ڕستەیش به‌سه‌ر پارچه‌ی جیاوازدا ئه‌و نیشانانه به‌جێ دێنن، که به ناوی نیشانه‌کانی خاڵبه‌ندییه‌وه ناسراون. نیشانه‌کانی خاڵبه‌ندی به‌ر له هه‌ر شتێک ده‌وری دابه‌شکردنی تێکست به‌سه‌ر ڕسته له ڕووی واتاوه ده‌بینن.”\nپۆلێنکردنی پێکهاته‌ی وتار، دوایین و سه‌ره‌کیترین قۆناغی نووسینی وتاره، که ده‌بێ ڕه‌چاو بکرێت. وتار، یان تێکست له کاتی ئاماده‌کردنی بۆ چاپ، به سه‌ر سێ چه‌مکدا دابه‌ش ده‌کرێن:\nدووه‌مین به‌ش له وتاردا، ده‌سپێک یان سه‌ره‌تایه که به شێوه‌یه‌کی کورت و چڕ، باس له ناوه‌ڕۆکی په‌یامی وتار ده‌کات و پێویسته به پیتی گه‌وره (زه‌ق و به‌رچاو) بنووسرێت و “چل تا پەنجا” وشە بێت. ئه‌م ده‌سپێکه، ده‌بێ کاکڵ و ناوه‌ڕۆکی وتار له‌خۆ بگرێت. به واتایه‌کی تر، ته‌واوی وتاره‌که، ده‌بێ به شێوه‌یه‌کی کورت و ڕه‌وان له ده‌سپێکدا گه‌ڵاڵه بکرێت. له ده‌سپێک یان لە سه‌ره‌تادایه، که خوێنه‌ر له ته‌واوی ناوه‌ڕۆک و په‌یامه‌که‌ی وتارنووس ده‌گات. ده‌سپێک، ده‌بێ زمانحاڵی وتار بێت.\nهۆکاره‌کەیشی بۆ ئه‌مه ده‌گه‌ڕێته‌وه، یه‌که‌م: نووسه‌ر خۆی گشت بابه‌ته‌که (سه‌ردێڕ، ده‌سپێک و تێکستی نان) ده‌نووسێت. دووه‌م: ناواخنی به‌شی سێیه‌م له وتاردا (تێکستی نان) به هۆی ئه‌وه‌ی مه‌ودای نووسینی له دوو به‌شه‌که‌ی تر (سه‌ردێڕ و ده‌سپێک) زیاتره، گه‌لێک هۆکار، هاوکێشه و بۆچوون دێنه ناو بابه‌ته‌که‌وه، که ئه‌م هۆکارانه “تێکستی نان” وه‌کوو “تێکستی جووڵاو” لێ ده‌که‌ن.\nڕۆڵ و ده‌وری تێکستی نان (تێکستی جووڵاو)، بریتییه له باس و شیکردنه‌وه‌ی ده‌سپێکی وتاره‌که. له‌م به‌شه‌دا، پێشینه‌ی ئه‌و بابه‌ته‌ی له ده‌سپێکدا هاتووه، شی ده‌کرێته‌وه. وتووێژ له‌گه‌ڵ که‌سایه‌تییه‌کان، باس له هاوکێشه و هۆکاره‌کان، هه‌روه‌ها بۆچوونی لایه‌نه جیاوازه‌کان و له کۆتاییدا، ده‌رە‌نجامی وتاره‌که، ناواخنی تێکستی جووڵاو یان بابه‌ته‌که‌ن. له‌م به‌شه‌دا به‌پێی ئه‌وه‌ی کۆمه‌ڵێک بابه‌تی جۆراوجۆر دێنه ناو وتارکه‌وه، هه‌روه‌ها مه‌یدانی نووسین له به‌راورد له‌گه‌ڵ (سه‌ردێڕ و ده‌سپێک)دا زیاتره، نووسه‌ر ئه‌و ده‌رفه‌ته‌ی ده‌بێت که به ده‌ستێکی ئاوه‌ڵاوه بابه‌ته‌که‌ی بنووسێت، به‌ڵام ده‌بێ ئه‌وه‌یشی له‌بیر نه‌چێت که خۆ له درێژدادڕی بپارێزێت.\nده‌بێ بۆ نووسه‌ری وتار، گه‌لێک گرینگ بێت که بابه‌ته‌که‌ی (په‌یام) کار له خوێنه‌ر (په‌یاموه‌رگر) بکات. حه‌ز بۆ خوێندنه‌وه لە لای خوێنه‌ر بخوڵقێنێ و وای لێ بکات به‌بێ ماندووبوون درێژه به خوێندنه‌وه بدات. وتارنووس، ده‌بێ له مه‌یدانی ئاوه‌ز (ئه‌قڵ) و بیرکردنه‌وه‌یشدا، په‌یاموه‌رگر چالاک بکات.\nله وتارنووسیندا، پێویسته که‌ڵک له زمانێکی ساده و ڕه‌وان وه‌ربگیرێت، ته‌نانه‌ت بابه‌ته‌که هه‌رچه‌ندە سه‌خت و ئاڵۆزیش بێت، په‌یام ده‌بێ ڕوون و ئاشکرا بێت. ئەگەر خوێنەران لە پەیامەکە (وتار) نەگەن، ئەوە کێشەی ئەوان نییە، بەڵکوو ئەوە گرفتی وتارنووسە کە نەیتوانیوە هزر و بۆچوونەکانی خۆی باش گەڵاڵە بکات و بە زمانێکی ڕەوان و “بێگرێ” بە خوێنەری بگه‌یێنێت.


10 بە هەڵە تێگەیشتن لە ئەمەریکا\n17:28 پێنج شه‌ممه 21 ئادار 2019\nکورد و ئەمەریکا لە دۆخێکی ئاڵۆزدان، ئەم دۆخە نەبوەتە مایەی هاتنە ئارای مەعریفەیەکی ئاڵۆز. بە پێچەوانەوە ئەوەی بەرامبەر بە ئەمەریکا دەگورێت، چ لە ناو کورددا و چ لە نێو لێکۆڵەرەوانی بیانیدا پڕ لە کێشەیە. لێرەدا بە کورتی (دە) بنەمای قەیران دەخەمە بەرچاو.\nیەکەم، هاوکێشەی یان دەربڕینی پەیوەندی نێوان ئەمەریکاو کورد، ئاماژەی ئەوە ئەدات کە لە نێوان کوردو ئەمەریکادا پەیوەندی راستەوخۆ هەیە. کورد و ئەمەریکا خاوەن پەیوەندی تایبەتن، وەک چۆن دو وڵات خاوەن پەیوەندین. ئەم دەربڕینە زیاتر خواست و خەونە لە بری واقیع. ناتوانین بڵێین کە پەیوەندی لە نێوان ئەمەریکا و کورددا هەیە.\nدوەم، پەیوەست بونی ئەمەریکا لە گەڵ کورددا، هەمیشە لە پەیوەندیدایە بە لایەنێکی تر، روداوێکی تر، قەیرانێکی تر. بۆیە پەیوەندی کوردی ئەمەریکی هەمیشە بە پێی ئەو ساتەوەخت و کێشە و قەیرانانە کە لە یەکیان نزیک دەکاتەوە دەگۆڕێت. لە سەر ئەم بنەمایە، پەیوەندی کوردی ئەمەریکی هەمیشە پەیوەندییەکی سێیەمیە. کە کوردو ئەمەریکا لە عێراق لە حەفتاکان پەیوەندی دروست دەکەن، لە میانەی جەنگی سارددایە، گەر لە جەنگی سارد تێنەگەیت، ناتوانیت لەو پەیوەندییە تێبگەیت. پاشان لە میانەی جەنگی کوێت، ئینجا هاتن بۆ عێراق، پاشان جەنگی تیرۆر.\nسێیەم، زاڵبونی دیدی چەپ بە سەر لێکدانەوەی ئەم پەیوەندیەدا، بۆ تۆمەتبارکردنی ئەمەریکا. ئەم دیدە ئەدەبیاتێکی بەرهەمهێناوە کە زاراوەگەلێکی وەک خیانەت و فرۆشتن و پشتتێکردن بە سەریدا زاڵە. ئەم دیدە، گەرچی لە ئاستی ئەخلاقیدا رەنگە رەوابێت یان راست بێت، بەڵام دونیا بەمجۆرە بەڕێوەناچێت، بۆیە لە بڕی ئەوەی شێوازێک یان بنەمایەک بێت بۆ تێگەیشتن، زیاتر رێگرو و مایەی وروژاندنە.\nچوارهەم، نەتوانینی بینینی ئەمەریکا وەک دەوڵەت. ئەمەریکا دەکرێت ئیمپراتۆریەت بێت وەک نێگرێ و هاردت باسی دەکەن. ئەم دیدە وەها دەبینێت کە ئەمەریکا بەرپرسە لە هەمو شتێک و دەبێت ئەرکی ئەوە بخاتە سەرشانی کە مافی مرۆڤ بپارێزێت و دیموکراسی بڵاوبکاتەوە. ئەم دیدە، لەوە تێناگات کە ئەمەریکا دەوڵەت بە توانای ئیمپراتۆری.\nپێنجەم، کاتێک ئەمەریکا دەوڵەتە بە توانای ئیمپراتۆری، ئەوا لە دۆخی باڵاترە لە سوپەر پاوەر، ئەوەی کە باری بۆزان ناوی دەنێت، گرەیت پاوەر. ئەرکی ئەم دەسەڵاتە ئەوەیە کە ئیدارەی دونیا بکات. بۆیە ناتوانیت لە ئەمەریکا تێبگەیت گەر لە دۆخی دونیا تێنەگەیت و ئەمەریکا هەمیشە پەیوەستە نەک تەنها بە کوردەوە، بەڵکو بە هەمو دەسەڵاتەکانی ناوچەکەوە لە میانەی ئیدارەدانی دونیادا.\nشەشەم، زۆرجار پەیوەندی لە گەڵ ئەمەریکادا کورت دەکرێتەوە لە پەیوەندی بە ناوەندێک، کەسانێک، گروپێکی لۆببی، ئیدارەیەک، بەڵام ئەمە زاڵکردنی بەشە بەسەر گشتدا. ئەم جۆرە تێگەیشتنە بەکاردەبرێت بۆ فریودانی مرۆڤی سادەی کوردی. بەجۆرێک خەڵکانێک هەن بڕوایان وەهایە کە دەکرێت ئەمەریکا پەیوەندی هەبێت لە گەڵ کەسێک، لایەنێک یان گروپێکی کوردیدا.\nحەوتەم، ئەمەریکا لە ناوخۆی کوردستاندا لە میانەی چوارچێوەی شەڕی ناوخۆی کوردیدا بەرهەم دێتەوە. ئەم بەرهەمهێنانەوەیە، بۆ کورد زۆر ئاسانە تێبگات. شەڕی ناوخۆ دۆخێکی عەقڵیە. لە میانەی ئەم پرۆسەیەدا دەکرێت ئەمەریکا وەک هێزێکی ناوخۆیی کوردی ببینرێت، کە لایەنگری لایەکە و نەیاری لایەکی تر. میدیا و رۆشنبیری کورد برەو بەم دۆخە دەدات و خەڵكیش بە ئاسانی بۆیان هەرس دەبێت. بۆ خەڵک ئاسان نیە لە دۆخی جیهان تێبگەن، هەتا بزانێت پاڵنەری رەفتاری ئەمەریکا لەو ساتەوەختەدا چیە. ئەم سادەکردنەوەیە مایەی خۆ خڵەفاندنە.\nهەشتەم، پاڵنەری سەرەکی سیاسەتی دەرەوەی ئەمەریکا سیاسەتی ناوخۆیەتی. ئەم پاڵنەرە چونکە بە چەند فلتەرێکدا دەڕوات ئەوا بە ئاسانی نابینرێت. بۆ چاودێری کوردی ئاسان نییە کە لە سیاسەتی ناوخۆی ئەمەریکا بگات. بگرە ناتوانرێت چاودێریشی بکات. بۆیە پاڵنەری سەرەکی سیاسەتی ئەمەریکی هەمیشە ناڕون دەبێت بۆ کورد.\nنۆیەم، وەک چۆن لە پەندە کۆنەکەدا دەربارەی فیل فێردەبین، کە فیل نە بریتیە لە کلکی، نە لوتی، نە گوێی، بەڵکو لە هەمو گیانی پێکەوە. ئەوا بەهەمانشێوە رەفتاری ئەمەریکی دۆخی ناوەوە، ململانێی جیهانی، سەرکەوتنی چ گروپێک و پلانیان، دۆخی ئابوری و تەکنەلۆجی هەمو پێکەوە داڕێژەری سیاسەتی ئەمەریکین. بۆ ئەوەی ببیتە پارتنەری ئەم هێزە دەبێت بزانیت کە چۆن لە گەڵیدا پەیوەندی دەبەستیت، بتوانیت بە خێرایی ناوخۆی خۆت بگۆڕیت لە گەڵ خواستی ئەودا. بۆ نمونە ئەمەریکا دەیەوێت بە خێرایی پێشمەرگە یەکبخرێت و ببێتە هێزێکی کاریگەر لە ئێستاو داهاتودا. بەڵام کورد باس لە دە پانزە ساڵ دەکات بۆ هاتنە ئارای هێزێکی لەوجۆرە، ئەمەش مانای رونی بێتواناییە لە بون بە پارتنەر.\nدەیەم، کاتێک ئەمەریکا هێندە ئاڵۆز و فرە ئاست و خێرا گۆڕاو و دڵڕەق و سارد و سڕە، ئەوا راڤەی موئامەرە بەسەر هەمو تێگەیشتنەکاندا زاڵ دەبێت، بەوەی ئەمەریکا لە پشت هەمو کارێکەوەیە و هیچ شتێک بەبێ خواست و نیازی ئەو ناکرێت و هەمیشە دەتوانێت هەمو شتێک بکات. ئەم جۆرە بیرکردنەوەیە کوشندەیە، نەک تەنها بۆ تێگەیشتن بەڵکو بۆ جۆری مامەڵەکردنیش.\n16:20 دوو شه‌ممه 22 ته‌موز 2019\nسێ سەرنج.. ئەمە داھێنانە یا شێخ؟\n18:39 یه‌ك شه‌ممه 04 ئاب 2019


شەش نیشانە كەئاماژەن بۆ ئەوەی جومگەی ئەژنۆ پێویستی بە گۆڕین هەیە\nبه‌روار : 05-12-2018\nبینراوه : 682\nئـــا & و / نـــاز\nئازاری ئەژنۆ یەكێكە لەو ئازارانەی كە زۆر بێزاركارە و دەبێتە هۆی ئەوەی ژیان زەحمەتتر بكات لای كەسانی توشبوو. بۆیەش بەردەوام بە دوای چارەسەردا دەگەڕێن. یەكێكیش لە چارەسەرەكان و كە لە قۆناغە دوایی یەكاندا بڕیاری لەسەر دەدرێت گۆڕینی جومگەی ئەژنۆیە .\nهەندێكجار سەرەڕای ئەوەی كە پزیشكیش بڕیار ئەدات كە ئەو جومگەیە پێویستی بە گۆڕین هەیە بەڵام (كەسی توشبوو بە ئازارەكە) خۆی بەدوور دەگرێت لەوەی كە ئەو نەشتەرگەری یە ئەنجامبدات و پێی وایە زیانی تری بەدوادا دێت .\nلەم بابەتەدا ئاماژە بە شەش نیشانەی سەرەكی دەكەین كە لە هەركەسێكدا هەبوون ئەوا دەكرێت بوترێت پێویستی بەگۆڕینی جومگەی ئەژنۆی هەیە.\nنیشانەكانیش بریتین لـــە:\n1. نەتوانینی ئەنجامدانی كارو بارە ڕۆتینی یەكانی ژیانی ڕۆژانە بە بێ هاوكاری .\n2. هەستكردن بە ئازاری زۆر و بەهێز لە ئەژنۆدا.وە هەندێكجار ئازارەكە لە خەو خەبەرت ئەكاتەوە, وە یاخود ئازارەكە بە شێوەیەكە بە ئازار شكێنیش چاك نەبێت , وە بە پشوودانیش چاك نەبێت.\n3. پزیشكەكەت پێشنیاری كردبێت كە حاڵەتەكەت بە شێوەیەكە , كـە ئەژنۆت پێویستی بە نەشتەرگەری هەیە, و پێی ڕاگەیاندبیت كە ئەنجامدانی نەشتەرگەری یارمەتیت دەدات بۆ باشتر بوون.\n4. جەمگەی ئەژنۆت توشی داخوران بوبێت , بە ڕادەیەك كە كاریگەری خراپی هەبێت لەسەرت لە ڕووی جەستەیی و دەروونیەوە. مەبەست لەوەیە كە كاریگەری هەبێت لەسەر ئەنجامدانی جوڵەو ئەركەكانت لە ژیانی ڕۆژانەتدا.\n5. توشبوون بە زیان و كاریگەری لاوەكی زۆر بەكارهێنانی دەرمان بۆ شكانی ئازاری ئەژنۆت.\n6. پشكنینە پزیشكی یەكان دەریانخستبێت كە جومگەی ئەژنۆت توشی حاڵەتی خراپ بووە و بەرەو لە ناوچوون و لەكار وەستان دەچێت.\nلە كاتی هەستكردن بە هەبوونی ئەم نیشانانەدا پێویستە ڕاوێژ بە پزیشكی پسپۆڕ بكرێت و هەوڵی چارەسەركردنی بدرێت , بە ئەنجامدانی نەشتەرگەری بۆ گۆڕینی جومگەی ئەژنۆ.\nبەڵام زۆر جار بۆ كەسی توشبوو بەم حاڵەتە زۆر زەحمەتە كە بڕیار بدات لە كوێ و لەلای كام پزیشك نەشتەرگەری یەكەی ئەنجام بدات. چونكە هەمیشە كەسانی نەخۆش بەگشتی و توشبووان بەم حاڵەتە بە تایبەتی هەست بەمەترسی یەكانی دوای نەشتەرگەری یەكە دەكەن و پێیان وایە ئەگەری ئەوە هەیە ئەگەر بەسەركەوتووی نەشتەرگەری یەكەیان نە گاتە ئەنجام ئەوا بە تەواوی و توانای ڕۆیشتن و ڕێكردن لەدەست دەدەن و ژیانیان دەكەوێتە مەترسی یەوە و توشی زەحمەتی و ئازاری زیاتر دەبن . بۆیە پێویستە زۆر بە ووردی بڕیار بدرێت بۆ هەڵبژاردنی ئەو شوێن و پزیشكەی كاری نەشتەرگەری یەكە ئەنجام دەدات.\nبۆ دڵنیای زیاتر و هەستكردن بە متمانەی زیاتر دەتوانین بۆ بڕیاردانت بۆ ئەنجامدانی ئەم نەشتەرگەری یە سوود لەم چەند پرسیارە وەربگریت. كە دەتوانیت لە پزیشكەكەی بكەیت:\n1. ئایا بڕوانامەی نەشتەرگەری ئێسكت بەدەستهێناوە؟\n2. ئایا كۆرس یاخوود خوولی ڕاهێنانت وەرگرتووە؟\n3. پێشتر چەند جار ئەم جۆرە نەشتەرگەریەت ئەنجام داوە؟\n4. پێشبینت چی یە بۆ دەرەنجامی دوای نەشتەرگەری یەكە بۆ كەسێك كە هەمان حاڵەتی منی هەبێت؟\n5. ئایا ئەتوانم گفتووگۆ بكەم لەگەڵا كەسێكدا كە لەلایەن تۆوە ئەم نەشتەرگەری یەی بۆ ئەنجام دراوە؟\n6. بەزۆری چی مەترسی یەك ئەگەری ڕوودانیان هەیە لەم نەشتەرگەریەدا, وە تۆ چۆن و بە چ ڕێگەیەك دەتوانیت بەرەنگاری ئەو مەترسی یانە ببیتەوە؟\n7. ئایا تۆ لەگەڵا هیچ سەنتەرێكی چارەسەری سروشتی و دووبارە ڕاهێنانەوە كار دەكەیت؟\nبە وەڵامدانەوەی ئەم پرسیارانە دڵنیایی زیاتر بۆ كەسی توشبوو بەم حاڵەتە دروست دەبێت و ئەنجامی باش بەدەستدێت و نەشتەرگەری گۆڕینی جومگەكەش سەركەوتووتر دەبێت كاتێك نەخۆشەكە بڕواو متمانەی تەواوی بەدەستهێنا.\nسكوڵی پزیشكی زانكۆی هارڤارد\nژماره‌ی سه‌ردان : 364,776 میوان : 37


کرێکارێکی بێکار و هەژار بۆ منداڵە برسیەکانی دەدوێ: |\nکرێکارێکی بێکار و هەژار بۆ منداڵە برسیەکانی دەدوێ:\n2011/02/23 at 1:40 PM لێدوانێک بنووسە\nعوسمان مەلا:رۆڵەکانم، جگەرگوشە چاوگەشەکانم, ئەم ئێوارەێەش بمبورن بە دەستی بەتاڵ گەرامەوە بۆ ماڵ. بمبورن ئەم ئێوارەیەش دەستە پیناوی و زبر و قڵەشاوەکانم ناتوانێ بە لەتە نانیک و شوکلادەیەک نەوازشتان بکا. برواتان بی خیزانەکەم، وردیلە جوان و رۆح سوکەکانم، زۆر شوێن گەرام، لە مەیدانی کار زۆر راوەستام، لە فلکەی شار بە خۆم و پاچ و بێل و چەکوشمەوە وەستام کە بەڵکو ئاغاێەک، دەوڵەمەندیک، موستەشاریک، بەرپرسیک، وەزیریک بێت و بمبا بۆ کار، بەلام تاوانی من نیە باوەرتان بی کەس نەهات. هەر من نەبوم، باوکی سۆران و کەژانی دراوسێشمان ، باوکی سەردار و سروەش هەر وەکو من بە دڵی پر لە خەم و بە شەرمەوە، بە دەستی بەتاڵ گەرانەوە بۆ ماڵ.\nرۆلەکانم، دەبی باش بزانن ئەوەی کە هەیە و بینیوتانە، خانوە خۆشەکان، ئەو شوقانەی ئاسمانی شینیان گرتوەتە باوش، ئەو هەمو سەێارە جوان و رەنگامانە، ئەو هەمو جل و بەرگە شیکانە، ئەو هەمو گەنم و برنج و دانوێلانە، ئەو هەمو نوقڵ و شیرینیانە، ئەو هەمو باڕ و رەستورانانە، ئەو هەمو پاس و قەتارانە، ئەو هەمو تەلار و کوشکی سەرۆکان و وەزیرانە، ئەو هەمو یاریە جوانانە و هەرچیەک کە هەێە لەم دنیا بە رەنجی من و دایکت و دایک و باوکی سەردار و سروە و سۆران و کەژان دروست کراوە! ئێمە ناومان کارگەرە، کارگەریش داهێنەرە و خوڵقینەرە. هەمو شتیک ئیمە دروستمان کردوە، بەڵام خۆمان لێی بی بەشین. ئێمە بەرهەممان هیناوە بەڵام هیچی هین ئێمە نیە، ئەگەر پارەشمان نەبی هیچمان نادەنی، ئەوە نیە ئێمە بێکار و بێ پارەین ئێستا! پارە خوداێە، خاکە، نیشتمانە، ئاڵاێە، شەرەفە، ئابرویە، پلەیە، هونەرە، نانە و حورمەتە. ئێمە پارەمان نیە و ئیتر هیچ لەو شتانەشمان نیە و بێ حورمەتین. ئەگەر بە حورمەتترین بی، پاکترین بی، زاناترین بی، بە ئەخلاقترین بی، پارەت نەبو هیچ و پوجی. پێوەری ئەم سیستەمە ئینسان بون نیە، پارەێە و ئێمەش نیمانە رۆلەکانم، هیچمان نیە؟ ئاخر خوداکان و سەروکەکانمان توەرە دەبن داوای نان بکەین. باور ناکەن، ئەوەتا هەر دوێنی بو باوکی رێژوان داوای نان و کارەبای کرد، خوا و سەروک تورە بون و بێ گیانیان کرد. گوناهە و ناشوکریە، گێرە شیوەێنی و ئاژاوە گێریە داوای نان بکەین رۆڵەکانم. باوکە دەکوژن وەک چۆن زمناکۆیان کوشت.\nبمبورن ئەم ئیوارەێەش بە دەستی بەتاڵ دێمەوە بۆ ماڵ. لەبەر کوشتن نەموێرا داوای نان بکەم رۆڵەکانم. ئاخر تەنیا بوم و بە تەنیاییش هێجم پێ ناکرێ. بەڵام، موژدە بێ لیتان و دڵنیا بن! بەڵێنمان داوە هەمو باوکان و دایکانی کارگەر و بێ بەش لە دەسترەنجی خۆمان یەکبگرین. کە یەکمان گرت، ئێوارەکان بە عەلاگەی پر لە نان و نوقل و یاری و جلی جوان دەینەوە بۆ مال بۆ لاتان.. دڵنیا بن رۆڵەکانم لە بەرەبەێانی سبەی رۆژی یەکگرتنمان، سبەی رۆژی هەڵهاتنی هەتاوی خۆمان، پر ماڵمان ەبێ لە خواردنی خۆش و جلی جوان! دەتانبەم بۆ شاری یاری! ئاخر رۆڵەکانم بە ئەمری خودا و فەرمەدەی سەرۆک ئێستا بۆ ئێمە حرامە شاری یاری و شتی جوان، بەس حەلالە تەنیا بۆ مندالانی وەزیران و خوا پێدراوان.\nدڵنیا بن سبەی رۆژی هەڵهاتنی خۆری خوروشانمان، جلی جوان دەکەینە بەرمان! نوقل و شوکلادە، بوکەشوشە و یاری، کەباب و شیرینی دێنم بوتان بە دیاری. کاتێک کە من و باوکی سۆران و کەژان و سروە و سەردار و هەزاران باوکیتری بێکار، دراوسێەکان و ماموستاکان،، خوێندکارانن و فەرمانبەران یەکدەگرین و دەچین بەرەو پیری خۆری خۆمان، ئەبینە هاوری و هاودەنگ، ئەبینە شەپۆلی زریان و هەوری رەش رادەماڵێن، شار پر دەبی لە کار و ئیتر بە دەستی بەتال ناێەمەوە بۆ لاتان بۆ ماڵ!\nدڵنیا بن رۆڵەکانم سبەینێ هین ئێمەیە و بۆ هەمومانە کە یەکمان گرت. ئاخر بریارمان داوە چیتر نابێ لێگەرێین خوشکانمان کراسی خەجاڵەتباری فاحێشەکان لەبەر بکەن تا منداڵەکانیان لەبرساندا نمرن! بریارمان داوە چیتر نابی بیدەنگ بین و باوەگەورەی پیرمان لە بەر نەخۆشی لە سێبەری لاکۆلانەکان و لە پەنا دیواری مزگەوتەکاندا بە دەم ئازار و ئێشەوە، لە بێ دەرمانیدا گیان بدەن. بریارمان داوە بە یەکگرتویی ریزەکانمان ئیتر بیدەنگ نابین کچۆڵەکانمان بە ورێنەی مەلایەکی مشەخۆر و وتنی چەند وشەی عەرەبی کە سوکایەتیە بە ئینسان بە ناوی حەڵاڵ و نیکاح، بۆ رازاندنەوەی دیوەخانی سەرۆک و دەوڵەمندان لەشی تەرچکیان تێک بشکی و گوڵی تەمەنیان هەڵوەرێ! نا ئیتر رێگا نادین بە ناوی ئێمەوە لە پشتی دەرگا داخراوەکان بریار بدەن سنورەکان مین رێژ بکەن بۆ پەراندنی لاقی منداڵەکان.\nئەم ئێوارەێەش بمبورن روڵەکان بە دەستی بەتاڵ دێمەوە لاتان. بمبورن کە ئەمجارەش دەستە قلەشاوەکانم نەیتوانی نەوازشتان بکا. ئەوەتا دەنگی “یەکگرن پاڵە و رەنجدەران” کەوتە شەقام و کٶلان، دڵنیا بن ئیتر کوتایی شەوی رشی بی نانی و هەڵهاتنی خوری نان و ئاوەدانیە سەبەینی! سبەینی بە دەستی پر دێمەوە لاتان رۆڵەکانم.\nبۆ دەبێت خۆپیشاندانەکان نەوەستن\tده‌سڵاتدارانی کوردستان کام نوسخه‌ی میژوویی له چاره‌نوسی دکتاتۆره‌کان هه‌ڵده‌بژێرن:بن عه‌لی،موباره‌ک یان قه‌زافی؟


وتار – پەڕە 644 – Knwe.org\nسەرەکی » وتار (پەڕە 644)\n08/01/2018\tفه‌رید ئه‌سه‌سه‌رد\nساڵی 2017 دوو شکستی گەورەی بۆ کورد بەجێهێشت. یەکێکیان شکستهێنانی ریفراندۆمە کە زۆر بە پەڕپوتی بەڕێوەچووە، ئەوی دیکەیان لە دەستدانی ناوچە جێناکۆکەکانە کە پێشتر دەوترا (سنوور بە خوێن دیاری دەکرێت) و (لێرە بە دواوە داوای جێبەجێکردنی ماددەی 140 ناکەین چونکە هەموویمان جێبەجێ کردوە). بە دڵنیاییەوە، ئەم دوو شکستە کاریگەرییەکی زۆریان لەسەر رەوتی داڕشتنەوەی پەیوەندییەکانی نێوان هەولێر و بەغدا دەبێ، هەروەک ...\nیەكێتی، هێزێكی زیانلێكەوتوو..\n08/01/2018\tعه‌داله‌ت عه‌بدوللا\nلە رووداوەكانی ساڵی رابردوودا(2017ز)، هێزێك كە زیانی زۆری بەركەوتبێت (ی.ن.ك)ە. سەرەتا، زیانە گەورەكە كە قەرەبوو نابێتەوە، كۆچی دوایی مام جەلال-ە(1933-2017ز). لەكولتوری رۆژهەڵاتدا، سەركردە كاریزماتیكەكان، بە دەگمەن نەبێت دووبارە نابنەوە، ئەوان تاك و تەرای ناو گەلانی خۆیانن، كە رۆیشتن مێژوویەكیش لەگەڵ خۆیاندا دەبەن، بۆیە زۆر دەسكەوت، یان بناغەو پایەی دەسكەوت، كە شوێندەستی ئەوانی پێوەیە، لەمێژووی دوای خۆیاندا، دەهەژێن و دەلەرزێن، ئەگەر ...\nئیلهام شێخانی ھەموو ساڵێک ساتە وەختێکی وەکو ئـێستا ختووکەی ڕۆح و گیان و ژیانم دەدات و لاپەڕە لەسەر زۆری بیرەوەریەکانم ھەڵدەداتەوە ھەندێکیان ئـارام و خۆشی بەخشن و ھەندەکەی دیکەشیان زامدارو بە ئـازارن ، ڕۆژە ساردو کورتەکانی ئـەم ووڵاتە یەکەم ڕۆژم دێنێتەوە بیر کە بە زۆرە ملێ و بە ناچاری ڕووم لەو ھەوارە کردو لە زێدو خاکی باب و باپیران و ...\nبازرگان و حوكمڕان\n08/01/2018\tدکتۆر شێركۆ عەبدوڵڵا\nـ ئەو دەنگە دەنگە چی یە رۆڵە؟ × بەگم موزیعەكەیە هەواڵ ئەخوێنێتەوە. ئەڵێ سبەینێ پشوو نی یە. ـ حەو.. جاران تەنیا هەر عوتڵەیان ئەكرد بە هەواڵ، ئێستا عوتڵەش نەبێ ئەیكەن بە هەواڵ؟؟ × قوربان مەملەكەتەكە بێ عەیبە. موشكیلە لە بەڕێوەبردنیدایە. مەسەلەن تەماشاكە تا ئێستا دەزگایەكمان نی یە بۆ بەڕێوەبردنی قەیرانەكان. ـ رەحمەت لە دینت، كەچی گەورەترین قەیرانمان هەیە لە بەڕێوەبردنا. ...\n07/01/2018\tكاروان یاروه‌یس\n64 لە یەكەم وتاری ئەم گۆشەیەدا بەناونیشانی «بەغدا پایزە پایتەخت»، لەبارەی گرنگی ئامادەیی كورد لە بەغدا و ئاساییكردنەوەی پەیوەندییەكان‌و چارەسەركردنی كێشە هەڵپەسێردراوەكانی نێوان هەردوولا، نووسیبوومان. ئەو كات هەندێك لە سەركردایەتی سیاسی كورد‌و حكومەتی هەرێم پێیانوابوو، ئیدی كاری ئێمە لەگەڵ بەغدا كۆتاییهاتووەو لەگەڵ عیراقدا « گەیاندیانە مریشكە ڕەشە»، لەژێریشەوە خەریكی ئاڵوگۆڕو وەرگرتنی پۆست بوون لە ناوەند. نە ئەو بێمنەتكردن‌و خەمساردییەی ئەوسا ...\nلاپەرە 644 لە 691« سەرەتا...620630640«642643644645646\t»\t650660670...کۆتا »


ئایفۆنەکانی ٢٠٢١ تایبەتمەندییەکی ناوازەیان بۆ زیاد دەکرێت – تۆڕی میدیایی خەڵک\nئایفۆنەکانی ٢٠٢١ تایبەتمەندییەکی ناوازەیان بۆ زیاد دەکرێت\n2019/08/06 - 11:00 AM\nشیکەرەوەی ناسراوی جیهانی مینگ چی کوۆ ڕایگەیاند کە پێشبینی دەکات ئایفۆنەکان ساڵی ٢٠٢١ خاوەنی پەنجەمۆر ژێر ڕوونما بن لەگەڵ ناسەروەی دەمووچاو.\nهەروەکو ئاشکرایە ئەپڵ یەکەمین کۆمپانیا نابێـت بۆ بەردەست خستنی ئەم تایبەتمەندییە و کۆمپانیای دیکە دەمێکە ئەم کارەیان کردووە بەڵام بۆ بەکارهێنەرانی ئایفۆن شتێکی نوێ دەبێت کە پەنجەمۆری لەسەر شاشە بێت.\nئەپڵ هەستەوەری ئەڵتڕاسۆنیکی سناپدراگۆن بەکاردێنێت بۆ بەجێگەیاندنی ئەم کارەی و پێشبینی دەکرێت بە پارێزراوییەکی بەرزەوە تایبەتمەندییەکە بەردەست بخرێت.\nکۆمپانیای ئەپڵ لە ١/٤/١٩٧٦ دا دامەزراوە لە ئەمریکا لە ناوچەی کالیفۆرنیا. ئەم کۆمپانیایە گەورەترین خزمەتی کردووە لە بواری کۆمپیوتەری کەسیدا، لە ساڵەکانی ١٩٧٠ دا زۆرترین ژمارە کۆمپیوتەری فرۆشتوە لە جیھاندا و لە ئێستادا خاوەنی سەرمایەیەکی خەیاڵییە و بە فرۆشی مۆبایلەکانی ئایفۆن و ئایپاد ناوبانگێکی زۆری پەیدا کردووە.\nماریا هەورامی کارێکی نەجوا کەرەم دوبارە دەکاتەوە، لە سەهۆڵەکە و شاریع حەمرا!\nجیهان هاشم کۆمەڵێک وێنەی پاش نەشتەرگەریەکەی بڵاو دەکاتەوە، زۆر گۆڕاوە


ئایفۆن ئێکسی زێڕین بە نرخی ٤۰۰۰ دۆلار بۆ کەسانی تایبەت لەگەڵ بەستەری کڕین – کەی ئای تی ئێن\nئای ئۆ ئێس 20, ئایار 2018\nلەم کۆتا هەفتەیەدا کە لەوانەیە زۆرێک تان ئاگادار بن ئاهەنگی هاوسەرگیری شازادەی بەریتانیا (هاری) و خانمە ئەکتەر (مەگهان ماکەل) ئەنجامدرا کە ناسراوە بە ئاهەنگی شاهانە (Royal Wedding). لەم ئاهەنگەدا Goldgenie جۆرێکی تایبەت لە ئایفۆن ئێکسی بۆ ئەم ڕۆژە بەرهەم هێنرابوو کە داپۆشراوە بە زێڕی عەیارە ٢٤ و لە دواوەی مۆبایلەکە وێنەی هەردوو هاوسەرەکەی لەسەر نەخێشنراوە، کە بۆ بەدەستهێنانی پێویستە نزیکەی چوار هەزار دۆلار بدەیت کە ڕێژەی مۆبایلەکە سنووردارە.\nئەم جۆرەی ئایفۆن کە بە (iPhone X Gold Elite) ناسراوە ڕێژەکەی دیاریکراوە کە تەنها ۹۹ دانەی لێ بەرهەم هاتووە کە یەکەمین دانە بۆ ئاهەنگی شاهەنە بوو. ئەم جۆرە هاوشێوەی ئایفۆن ئێکسی ئاساییە ,m تەنها بەبیرگەی ناوەکی ۲٥٦ گێگابایت بەردەستە.\nپێویستە ٣٩٦٤ دۆلار بدەیت بۆ بەدەستهێنانی ئەم جۆرەی ئایفۆنە ئێکس کە لەگەڵیدا Earpodـی سپی و کێبڵێکی بارگاویکردنەوە و گونجێنەرێکی ٥ واتی لە گەڵدایە. وەهەروەها چینێکی پاراستنی تایبەت تاوەکو ٤۰۰۰ دۆلارەکەت بە پارێزراوی بمێنێتەوە. ئێستا ئەم مۆبایلە لە پێگەی تایبەت بە Goldgenie بەردەستە و دەتوانن داوای بکەن، کرتە بکە بۆ چونە ناو پێگەکە.\nئەوەی جێی باسە گەر ئەپڵ ئەم ۹۹ دانە، بفرۆشێت و داواکاری زۆربێت ئەوا Goldgenie جۆرێکی تر بەرهەمدێنێت کە داپۆشرا بێت بە ئەڵماس! بەڵام بێگومان دەبێت پارەیەکی زیاتر بدەیت کە بە ٤٦۰٤.۱٨ دۆلار مەزەندە دەکرێت!


کۆنفرانسی قامیشلۆو بازگەو سنوری شەرم\nڕۆژی ٢٠١٩/٧/٥، سەعات دەی بەیانی، دەکەس، بەدو سەیارە لەسلێمانیەوە بۆ فیشخاپور. سەڕەڕای ئەوەی لەلایەن دەسەڵاتی پارتیەوە، ھەمومان ڕەفزممان بۆ ھاتبویەوە کەناتوانین لەسنور بپەڕینەوە بۆ قامیشلۆ، بەڵام ھەربەڕێکەوتین و وتمان دەچین بزانین بۆ قبوڵیان نەکردوەو بالەوێ بمانگێڕنەوە.\nلەڕێگا ھەستێکی تێکەڵ لە ڕارایی و گەشبینی ھەبوو، ھاوکات بێزاری و نائومێدیش: دەکەس بەڕێدەکەوین بۆ بەشێکی تری نیشتمان، ڕۆژئاوا، چ شارێکیش، قامیشلۆ، بۆ بەشداری لە کۆنفرانسی چۆنیەتی ڕوبەروبونەوەی ئەفکارەکانی داعش، بەڵام دەسەڵاتێکی (کوردی ) ڕێگرە ئەم سەردانە ڕوبدات! بە ڕارایی و گومان ئەو ڕێگادرێژەمان بڕی.\nسەڕەڕای ئەوەی ھیچ تاوانێکمان نەکردبو، بەڵام ھەستمان دەکرد تاوانبارین و دەچین بۆ بەردەم دادوەر. ھەمو تاوانەکە ئەمەبو: نزیکی پانزەڕۆژبو پاسپۆرتمان ناردبو بۆ ئەوەی قبوڵمان بۆ بێتەوەو بچین بۆ کۆنفرانسی قامیشلۆ. بەڵام دورۆژ پێش کۆنفراسەکە، لەلایەن دەسەڵاتی پارتیەوە ئاگادارکراینەوە، ھەمومان (دەکەس)، داواکەمان بۆ پەرینەوە قبوڵنەکراوە. زۆربەمان یەکەمجارمانبو سەفەربکەین بۆ ئەم بەشەی نیشتمان و تامەزرۆی بینینی ئەزمونی ڕۆژئاڤا بوین. بەڵام ترسی ئەوەی نەیەڵن بپەڕینەوەو نەتوانین ئەو بەشە جوان و ئازایەی دونیا دژ بەبەربەریەتی داعش بینین، مایەی نیگەرانی بو.\nسەعات شەشی ئێوارە گەیشتینە خاڵی پشکنینی فیشخاپور. -ئەفسەری خاڵەکە: بۆ کوێ دەچن؟ +دەچین بۆ قامیشلۆ _بۆچی دەچن و ئێوە کێن؟ +مامۆستای زانکۆو نوسەرو پارێزەرو چالاکوانین، بانگێشتکراوین و دەچین بۆ کۆنفرانسی چۆنیەتی ڕوبەڕوبونەوەی داعش. _ئێوە کوردن؟ +بەڵێ کوردین، حەوتمان کوردی باشورین و سیانمان کوردی ڕۆژھەڵاتن. -ببورن پێمان وتراوە جگە لەبێگانە، نابێ ڕێگەبدەن کورد بچێتەئەوبەرەوە. +بەڕێز کەسی تر لەم چەند ڕۆژەدا چوەتەئەوبەرەوە بۆ کۆنفرانسی ناوبراو؟ -بەڵێ زۆر: ئەمریکی، میسری، بەڵام فەرمانمان پێکراوە نابێت کورد بڕوات. (دواتر لەھۆڵی کۆنفرانسەکەدا، ھاوڵاتی وڵاتانی ئیسپانیا، کەنەدا، فەرەنسا، نەمسا، تورکیا، ئەرمینیا، ھۆڵەندا و سعودیەشمان بینی). +بەرێز سیانمان کوردی ڕۆژھەڵاتن، بەڵام پەساپۆرتی ئێرانیان ھەیە، ئەوانیش ناتوانن بپەڕنەوە؟ -سەیدا نابێ نا چونکە کوردن نابێ. تێگەھەیشتن! +(لەدڵی خۆمدا، نەوەلا تێنەگەیشتم!) پاش چاوەڕێکردن بۆماوەی دوسەعات و ھەوڵی واستەی بچوک و گەورە بەتەلەفۆن و پەیوەندی کردن بە ھەڤاڵانی ڕۆژئاڤاوە: _پسمام وەرن بڕۆن!\n(دواتر زانیمان فشارەکانی برادەرانی ڕۆژئاڤا کاریگەری ھەبوە نەک واستە بچوک و گەورەکانی ئێمە بۆ پەرینەوە لە بەشێکی نیشتمان بۆ بەشەکەی تر). سەڕەڕای بانگھێشتی فەرمی چەندین بەرپرسی حکومی و حیزبی باشوری کوردستان، بەبیانوی (سەرقاڵیەوە)، کەسیان ئامادەنەبون لەم کۆنفراسە گرنگەدا ! پاش بەشداری کۆنفرانسەکەو مانەوەمان لەڕۆژئاڤا بۆ ماوەی شەش ڕۆژ، گەڕاینەوە بۆلای خاڵی پشکنینی سەیداو لەوێشەوە بۆ سلێمانی. مەعلومە کە ئێوە ھاوپەیمانی تورکیاو پاشکۆی سیاسەتی ئەردۆگانن، بەڵام ئایا ناتوانن ببن بە دراوسێیەکی باشی ڕۆژئاڤا؟ ڕۆژئاڤای خاوەن زیاد لەیازدە ھەزار شەھیدو بیست و یەک ھەزا بریندارو ئەزمونێکی ئیداری سەرکەوتو.\nنۆ سەیروسەمەرەی تری ساڵی ٢٠١٩\nسەبارەت بە ڕێکەوتنی گۆران و پارتی: چەند پرسیارێکی سادە لە بڕیار بەدەستانی گۆران\nبەبۆنەی دەرچونی یەکەم ژمارەی ڕۆژنامەی زەمەن: بەتەنیشت بنەماڵەی بارزانی و تاڵەبانیەوە\nشەڕی بەوەکالەتی تەوریسی سیاسی: ڕۆژنامەی زەمەن بە نمونە\nبارزانی‌و میسداقیەتی سیاسی\nپرسی شەرعیەت لەحکومڕانیدا؛ سەرۆکی هەرێم بەنمونە


جموجۆڵێكی پەرلەمانی بۆ كەمكردنەوەی نرخی دۆلار دەستیپێكردووە - تۆڕی میدیایی خەڵک\nحەسەن خەڵاتی ئەندامی پەرلەمانی عیراق، ئاماژە بە بوونی جموجۆڵێك دەكات لەنێو پەرلەمان بۆ‌و گۆڕینی نرخی خەرجی دۆلار و كەمكردنەوەی.\nخەڵاتی لە لێدوانێكی ڕۆژنامەوانیدا ڕایگەیاند”ئاراستەیەكی پەرلەمانی ئاشكرا هەیە بۆ پشتبەستن بە نرخێكی نوێی خەرجی دۆلار كە نزیك بێت لەوەی لەلایەن حكومەتەوە پێشتر دانراوە و لە چوارچێوەی بەرژەوەندی تاكی عیراقیدایە”.\nبە وتەی خەڵاتی”دیاریكردنی نرخی خەرجی دۆلار لەنێوان 1300-1355 دینار، داواكاریی فراكسیۆنە سیاسییەكانە لەئێستادا، تا ببێتە چارەسەرێكی مامناوەند لەنێوان ئەو نرخەی حكومەت دایناوە لەگەڵ داواكاریی توێژەكانی كۆمەڵگە كە دەیانەوێت بگەڕێتەوە بۆ نرخە كۆنەكەی”.\nپێشتر، عەلی عەللاوی، وەزیری دارایی عیراق، لە لێدوانێكی ڕۆژنامەوانیدا ڕایگەیاندبوو”نرخی خەرجی دۆلار، بڕیارێكی حكومەتە و ناكرێت ڕۆژانە لە سەر خواستەكان بگۆڕدرێت، لەئێستاشدا بازاڕەكان نرخە نوێیەكەیان قبوڵ كردووە، ئەمەش لە دوو ساڵی داهاتوودا هاندەر دەبێت بۆ كەرتی تایبەت و یەدەگی داراییش بەهێز دەكات”.\nدوێنێ چوار شەممە، حەسەن كەعبی جێگری یەكەمی سەرۆكی پەرلەمانی عیراق لە میانی سەرۆكایەتی بۆ دانیشتنی پەرلەمان ڕایگەیاند”بەرزكردنەوەی نرخی خەرجی دۆلار، كاریگەریی نەرێنی زۆر گەورەی لەسەر ژیانی هاووڵاتی عیراقی دروستكردووە”.\nبە وتەی كەعبی”بەرزكردنەوەی نرخی خەرجی دۆلار، كاریگەریی زۆر گەورەی لەسەر ژیانی هاووڵاتیان و سەقامگیریی ئابوری هەیە بەشێوەیەكی گشتی”.\nجێگری یەكەمی سەرۆكی پەرلەمانی عیراق بەپێویستی زانیبوو” هەڵوێستێكی ڕاستەقینە و بەپەلە لەلایەن هەموو ئەندامانی پەرلەمان و لیژنەی داراییەوە بگیرێتەبەر، تا بگەڕێنەوە بۆ نرخەكەی پێشووی”.


بۆ جارێکی تر ناوە کوردییەکان سەر دووکان و بازاڕی ورمێ سڕانەوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران بۆ جارێکی تر ناوە کوردییەکان سەر دووکان و بازاڕی ورمێ سڕانەوە\nبۆ جارێکی تر ناوە کوردییەکان سەر دووکان و بازاڕی ورمێ سڕانەوە\nبە پێی هەواڵی شایەتحاڵیک لە شاری ورمێ ئەوڕۆ یەکشەممە ١١ی ڕێبەندان لە شاری ورمی مەئموورە حکومەتییەکانی ئەو شارە ناوە کوردییەکانی ناو بازاڕ و سەر دووکانەکانی شاری ورمێیان سڕییەوە.\nئەو شایەتحاڵە کە ناکرێ ناوی ئاشکرا بکەین بە ڕۆژی کوردی گوت: مەئموورانی دەوڵەت لە ناو شاری ورمێ، دوکان بە دوکان دەگەڕان و هەر ناوێکی کوردی بەسەر دوکان و بازاڕەکانەوە بایە دەیاندڕاند و دەیانگۆڕی.\nئەو شایەتحاڵە هەر وەها گوتی بەو هۆیەوە فەتاح حاتەمی، یەکێک لە ئەندامانی کوردی شۆڕای شاری ورمێ بەو بۆنەیەوە لەگەڵ مەئموورانی حکومەت تووشی کێشە و تێکهەڵچوون بووە.\nحاتەمی داوای دانانی ناوێکی کوردی لەسەر ئەو پارکە نوێیە کردووە کە لە پۆلیس ڕێی مهاباد (ڕێگای ورمێ بۆ مهاباد) ساز کراوە و مەئمووران و بەرپرسانی شاری ورمێش بە تووندی وڵامی ناوبراویان داوەتەوە و لە بەرانبەردا ئەوڕۆ دەستیان کرد بە سڕینەوەی ناوە کوردییەکانی شاری ورمێ.\nشایانی باسە کە ئەوە یەکەم جار نیە کە ناوە کوردییەکان لە شاری ورمی و چەند شارێکی تری ئێران قەدەغە دەکرێن و دەسڕێنەوە.\nهاوینی ساڵی ١٣٩٣ی هەتاویش شارەوانیی ورمێ بڕیاری گۆڕینی ناوی شەقام و شوێنە گشتییەکانی دەرکردبوو و رایگەیاندبوو کە ئەم گەڵاڵە نوێیە بە بڕیاری ناوەندە ئەمنییەکانی ئوستانی ئازەربایجانی رۆژئاوا، لەلایەن شۆرای شاری (ورمێ)وە جێبەجێ دەکرێت.\nهەروەها ئیدارەی ڕەگەزنامەی شاری ورمێ بەرگری لە گەلێک ناوی کوردی لەسەر منداڵان دەکات و ئیزنی دانانی زۆربەی ناوە کوردییەکان نادات.\nشایانی ئاماژەیە کە هەر وەک لە هەواڵەکانی ڕۆژی کوردیشدا هاتبوو، حەوتووی ڕابردوو پێش بە بڵاو بوونەوەی دوو گۆڤاری “سوور ئاگر” و “زانین” لە دوو شاری کوردنشینی ورمێ و ماکۆ گیرابوو.\nسڕینەوە و قەدەغە کردنی ناوە کوردییەکان لە کاتێکدا دێتە ئاراوە کە هەندێک کەس و لایەن بەشداری لە هەڵبژاردنیان تەحریم نەکردووە و هانی خەڵک دەدەن بۆ بەشداری کردن لە هەڵبژاردن و وەدەست هێنانی مافەکانی گەلی کورد لە ڕێگای هەڵبژاردنەوە.\nبابەتی پێشووگەمارۆی ئابووری نوێ لەسەر ئێران لە لایەن ئەیالەتی ئاریزۆنای ئامریکا\nبابەتی دواترزیندانیه‌کی سیاسیی کورد لە زیندان ئازاد کرا


راپۆرتی پێشێلکاریی مافی مرۆڤ لە مانگی دەی ٢٠١٩.\nراپۆرتی پێشێلکاریی مافی مرۆڤ لە مانگی دەی ٢٠١٩ کە بە ھەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن کۆمەڵەی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەھۆی ئیزن نەدانی کۆماری ئیسلامی ئێران بەلێژنەکانی مافی مرۆڤی جیھانی، ڕاپۆرتێکی تەواو نییە وتەنیا وێنەیکی بچوکی پێشێلکاری مافی مرۆڤ لەڕۆژھەڵاتی کوردستان ئامادە کراوە. کۆماری ئیسلامی ئێران بە گرتنی ھاووڵاتیانی کورد ، مافە سیاسی، کۆمەلایەتی و مەدەنیەکانی گەلی کورد پێشێل دەکات. ئازادی رادەربرین، مافی ژیانی ئازاد و سەربەخۆ، ئەمنیەتی تاکەکەسی،بابەت گەلێکن کە حکومەتی ئێران بە رۆژانە پێشێلیان دەکات، ئەوە ھاوکاتە لەگەڵ ھەڵاواردن و جیاوازی خستن نێوان خەڵک.\nلە مانگی جولایی دا کۆماری ئیسلامی ئێران ٢ ھاولاتی رۆژھەڵاتی کوردستانی لەسێدارە داوە.\nناو تەمەن رێکەوت شوێن تۆمەت\n١ رزگار زەندی ٢٧ ٠١.١٠.٢٠١٩ سنە کوشتن\n٢ عالم کەریمی ؟ ١١.١٠.٢٠١٩ سنە کوشتن\nگرتن و زیندان.\nبەپێی ئامارەکانی کۆکراوە لەم مانگە دا ٢٣ ھاولاتی کە بریتین لە چالاکانی سیاسی، مەدەنی و… دەستبەسەر کراون.\nناو رێکەوت شوێن ھۆکار\n١ کەمال کۆنەپۆشی ١٤.١٠.٢٠١٩ مەریوان گردبوونەوە بۆ رۆژئاوا\n٢ ھیمەت کەریمی ١٤.١٠.٢٠١٩ مەریوان گردبوونەوە بۆ رۆژئاوا\n٣ دیاکو تابا ١٤.١٠.٢٠١٩ مەریوان گردبوونەوە بۆرۆژئاوا\n٤ موبین نادری ١٤.١٠.٢٠١٩ مەریوان گردبوونەوە بۆرۆژئاوا\n٥ ئۆمێد حەق پەرەست ١٤.١٠.٢٠١٩ مەریوان گردبوونەوە بۆرۆژئاوا\n٦ موبین کەریمی ١٤.١٠.٢٠١٩ مەریوان گردبوونەوە بۆرۆژئاوا\n٧ تیمی جوانپور ١٤.١٠.٢٠١٩ سەقز گردبوونەوە بۆرۆژئاوا\n٨ عەباس ھاشم پور ١٤.١٠.٢٠١٩ شنۆ گردبوونەوە بۆرۆژئاوا\n٩ رەشید ناسری ١٤.١٠.٢٠١٩ شنۆ گردبوونەوە بۆرۆژئاوا\n١٠ سەعید رەحیم مەعروفی ١٤.١٠.٢٠١٩ بانە گردبوونەوە بۆرۆژئاوا\n١١ برایم شوریای ١٤.١٠.٢٠١٩ بانە گردبوونەوە بۆرۆژئاوا\n١٢ فریا حسێنی ١٤.١٠.٢٠١٩ بانە گردبوونەوە بۆرۆژئاوا\n١٣ بەھادین حسێنی ١٤.١٠.٢٠١٩ بانە گردبوونەوە بۆرۆژئاوا\n١٤ ئازاد رەحمەتی ١٤.١٠.٢٠١٩ بانە گردبوونەوە بۆرۆژئاوا\n١٥ سەلام رەحمانی ١٤.١٠.٢٠١٩ بانە گردبوونەوە بۆرۆژئاوا\n١٦ کاوە سەمیعی ١٤.١٠.٢٠١٩ بانە گردبوونەوە بۆرۆژئاوا\n١٧ فەرامەرز شەریعەتی ١٧.١٠.٢٠١٩ سنە چالاکی کرێکاری\n١٨ فەرھاد تاری موراد ١٧.١٠.٢٠١٩ سنە گردبوونەوە بۆرۆژئاوا\n١٩ سمکۆ مەعروفی ١٩.١٠.٢٠١٩ بۆکان ؟\n٢٠ ژاکا ئیسماعیل پوور ١٩.١٠.٢٠١٩ بۆکان ؟\n٢١ ھومەن فەیزی ١٩.١٠.٢٠١٩ بۆکان ؟\n٢٢ شاھۆ خزری ١٩.١٠.٢٠١٩ بۆکان ؟\n٢٣ سامان مەلەکی ٢٣.١٠.٢٠١٩ سنە چالاکی کرێکاری\nکۆڵبەر و کاسبکار.\nلەم مانگەش دا کۆمەڵێک کۆڵبەر وکاسبکار بوونە قوربانی تەقەی راستەوخۆیی ھێزە سەربازیەکانی کۆماری ئیسلامی ئێران و ٧ کۆڵبەر و کاسبکار کوژراون و ١٣ کۆڵبەر و کاسبکاریش بریندار بوون. جێی ئاماژەیە کە ٢ ھاووڵاتیش بە تەقەی ھێزە ئەمنیەکانی ئێران بریندار بوون.\nکۆڵبەر و کاسبکاری کوژراو.\nناو تەمەن رێکەوت شوێن ھۆکار\n١ عەزیز رەئیسی ؟ ٠٣.١٠.٢٠١٩ کێلەشین تەقەی ھێزە سەربازیەکان\n٢ ئازاد قوربانی نژاد ؟ ٠٨.١٠.٢٠١٩ سەردەشت تەقەی ھێزەسەربازیەکان\n٣ عەبدولرحمان مورادی ؟ ١٤.١٠.٢٠١٩ پیرانشار تەقەی ھێزە سەربازیەکان\n٤ سادق مورادی ؟ ١٤.١٠-٢٠١٩ پیرانشار تەقەی ھێزەسەربازیەکان\n٥ لوقمان رەشید زادە ؟ ٢١.١٠.٢٠١٩ سەردەشت تەقەی ھێزەسەربازیەکان\n٦ جەواد رۆستەم نژاد ٢٧ ٢٥.١٠.٢٠١٩ نەوسود رەدونانی ھێزەسەربازیەکان\n٧ نامدار سالح زادە ؟ ٢٣.١٠.٢٠١٩ جوانرۆ تەقەی ھێزەسەربازیەکان\nکۆلبەر و کاسبکاری بریندار.\n١ عادل یەعقوبی ٢٦ ٠٤.١٠.٢٠١٩ ژاڵانێ تەقینەوەی مین\n٢ پەیمان…. ؟ ٠٥.١٠.٢٠٩١ سەردەشت تەقەی ھێزەسەربازیەکان\n٣ مۆحسێن بەکر عەزیز ؟ ٠٨.١٠.٢٠١٩ دۆڵە گەرم تەقەی ھێزەسەربازیەکان\n٤ یوسف دُلە ؟ ٠٩.١٠.٢٠١٩ پیرانشار تەقەی ھێزەسەربازیەکان\n٥ سالار پژوھی ٢٨ ١٠.١٠.٢٠١٩ دزئاور تەقینەوەی مین\n٦ دیاکۆ شەریفی ٢١ ١٤.١٠.٢٠١٩ پاوە تەقەی ھێزەسەربازیەکان\n٧ مەحەمەد ؟ ١٧.١٠.٢٠١٩ پیرانشار تەقەی ھێزەسەربازیەکان\n٨ سمکۆ خەلیلی باخچە ؟ ١٧.١٠.٢٠١٩ سلماس تەقەی ھێزەسەربازیەکان\n٩ ئەسکەندەرحەمزەزادە ؟ ١٩.١٠.٢٠١٩ سەردەشت تەقەی ھێزەسەربازیەکان\n١٠ سەتار رەحیم نژاد ؟ ٢١.١٠.٢٠١٩ ھەورامان تەقەی ھێزەسەربازیەکان\n١١ قادر مەحەمدزادە ؟ ٠٣.١٠.٢٠١٩ سەردەشت تەقەی ھێزەسەربازیەکان\n١٢ مەحەمد خالدی ؟ ٠٥.١٠.٢٠١٩ پاوە تەقەی ھێزەسەربازیەکان\n١٣ حاتەم رەزایی ؟ ١٠.١٠.٢٠١٩ ھەورامان تەقەی ھێزەسەربازیەکان\nسێ کەس بە ھۆی تەقینەوەی مین کوژراو یا بریندار بوون\nعادڵیەعقوبی ٢٦ ٠٤.١٠.٢٠١٩ ژاڵانێ مین\nسالار پژوھی ٢٨ ١٠.١٠.٢٠١٩ دیزئاو مین\nئەرەستونیک بین ؟ ٣٠.١٠.٢٠١٩ سەقز مین\nلەو ماگە دا ٣ کەس خۆیان کوشتوە.\n١ شەھریای ئەحمەد یاری ؟ ٠٧.١٠.٢٠١٩ سەقز ؟\n٢ نیاک جەعفەری ١٨ ١٥.١٠.٢٠١٩ شویشە فەقر\n٣ ئیلھام رەسوڵ پور ؟ ٢١.١٠.٢٠١٩ مەھاباد ؟\nجێی ئاماژەیە کە جیا لەو حاڵەتانەی سەرێ کۆمەڵێک پێشێلکاری تری ماف مرۆڤی لە رۆژھەلاتی کوردستان روویان داوە کە راستەوخۆ کۆماری ئیسلامی بکەری ئەو پێشێلکاریانە بووە.


چۆن بەستەڵەک بشکێنین؟ - Feropedia\nماڵەوە /بابەتە گرنگەكانى فێركردن/بەشداربوونی خوێندكاران/چۆن بەستەڵەک بشکێنین؟\nپێنج ڕێگەی داهێنەرانە بۆ ئەوەی پۆلەکەت بهێنیتە قسەکردن.\nبەکارهێنانی بەستەڵەکشکێن گرنگە لەکاتێکدا کە لە هەوڵی ناسینی خوێندکارەکانتدایت.\nسودی هەیە تەنانەت لەکاتێکدا کە خوێندکارەکانیشت بەباشی یەکتری ناناسن. بە پشتبەستن بە شێوازی ڕێکخستنی پۆلەکان لەلایەن قوتابخانەکەتەوە دەتوانیت بەشێوەیەکی سەرەکی ئەم چالاکییانە بەکاربهێنیت لە سەرەتای ساڵی خوێندندا. هەروەها دەتوانیت بەستەڵەکشکێن بکەیت بە چالاکی و بەکاریبهێنیت لە دەستپێکی وانەی نوێدا. هەندێکجار ئاسانترە بۆ خوێندکاران بیرۆکەکانیان هاوبەشی پێبکەن ئەگەر بزانن کە پێویستە لەسەر تەواوی پۆلەکەش وەکو ئەوان بیرۆکەکانیان هاوبەشیپێبکەن.\nئەمانەی خوارەوە هەندێک بەستەڵەک شکێنی چێژبەخشن کە دەتوانیت بۆ هەموو پۆلێک بەکاریان بهێنیت.\nئەم بەستەڵەک شکێنانە تاقی بکەرەوە:\n١. ناوەکان فێربە:\nبە مەبەستی فێربوونی ناوی خوێندکارەکان، دەتوانیت چالاکییەک ڕێکبخەیت کە تیایدا خوێندکارەکان بە نۆرە ناوی خۆیان بڵێن. دەتوانیت چالاکییەکە گەرموگوڕتر بکەیت بەوەی خوێندکارەکان پێش ووتنی ناوی خۆیان ناوی ئەو خوێندکارە بڵێن کە دواجار ناوی خۆی وتووە یاخود تەنانەت ناوی هەموو خوێندکارەکانی تر بڵێن کە پێشتر ناوی خۆیان وتووە. بۆ ئەوەی چالاکییەکە چێژبەخشتر بێت و زیاتر لەبارەی پۆلەکەتەوە بزانیت، داوا لە خوێندکارەکان بکە كە شتی تایبەتی وەکو پەسەندترین دانەوێڵە، ڕەنگ، وەرزش، یاخود فیلمی خۆیان بڵێن. لە کۆتایی چالاکییەکەدا پێویستە ئەوپەڕی هەوڵ بدەیت کە ناوی هەر خوێندکارێک بهێنیت. ئەگەر بۆ یەکەمجارە خوێندکارەکان ناوی هاوپۆلەکانیان فێردەبن، ئەوە بۆ ڕاهێنانی زیاتر هەندێک چالاکی تری فێربوونی ناو ڕێک بخە. لە چالاکیەکدا، با خوێندکارەکان بەشێوەی بازنە ڕابوەستن، هەر خوێندکارێک لە نۆرەی خۆیدا پێویستە ووشەیەک یاخود ڕستەیەکی پەیوەندیدار بەو بابەتەوە بڵێت کە تۆ هەڵیدەبژێریت، دواتر ناوی هاوپۆلێکی دەهێنێت بۆ نۆرەی داهاتوو.\n٢. کەسێک بدۆزەرەوە کە …:\nئەگەر خوێندکارەکان ناوی یەکتر دەزانن، وایان لێ بکە دەربارەی هەندێک بابەتی تر قسەبکەن لە ڕێی ئەنجامدانی چالاکی “کەسێک بدۆزەرەوە کە….” کە تیایدا خوێندکارەکان پرسیار دەکەن و وەڵام دەدەنەوە لەسەر بنەمای کۆمەڵە وێنە و دەستەواژەیەک؛ و دەبێت بۆ هەر پرسیارێک کەسێک بدۆزنەوە کە بە “بەڵێ” وەڵام بداتەوە. شێوازی پرسیار بۆ ئەم چالاکیە دەکرێت بەم شێوەیە بێت “ئایا تۆ حەزت لە… هەیە؟” یاخود “ئایا تۆ … هەیە” دوای پێنج بۆ دە خوولەک، کە دەکەوێتە سەر ژمارەی ئەو پرسیارانەی کە خوێندکارەکان دەبێت بیانپرسن، داوا لە هەمووان بکە دابنیشن و بە خوێنکارەکان بڵێ هەندێک لە وەڵامەکان بخوێننەوە. بۆ نموونە “بێن حەزی لە تۆپی پێیە”. بەم شێوەیە پۆلەکە دەربارەی هەر خوێنکارێک زیاتر دەزانن. هەوڵ بدە خوێندکارەکان هان بدەیت کە ڕستە لەسەر ئەوانە بدەن کە هێشتا ناویان نەهێنراوە، ئەمە دەرفەت دەڕخسێنێت کە هەمووان شتێک هاوبەشی پێبکەن.\n٣. قسە بکە و لەبیرت بێت:\nچالاکییەکی تر کە وا لە خوێندکارەکان دەکات قسە لەگەڵ ئەو کەسانەدا بکەن کە لە دەوروبەریان دانیشتوون. بۆ نموونە داوا لە خوێندکارەکان بکە قسە لەگەڵ ئەو کەسەی لای ڕاستیان بکەن دەربارەی خولیاکانیان. پاش یەک یان دوو خولەک داوا لە خوێندکارەکان بکە ڕوو وەربگێڕن بۆ ئەو کەسەی لای چەپیان و قسە لەسەر بابەتێکی تر بکەن. یاخود دەتوانیت ئەمە بە شێوەی چالاکی تێکەڵ بوون ئەنجام بدەیت کە تیایدا خوێندکارەکان کاتێکی دیاریکراویان هەیە تا زانیاری بگۆڕنەوە پێش ڕۆشتن بۆ کەس و بابەتی گفتوگۆی داهاتوو. لە کۆتایی چالاکیەکەدا دڵنیابە لەوەی پرسیار لە هەندێک خوێندکار بکەیت دەربارەی ئەو شتانەی لەسەر هاوپۆلەکانیان زانیویانە بۆ ئەوەی ئەوپەڕی هەوڵ بدەن گفتوگۆکەیان لە یاد بمێنێت.\n٤. چی گرنگە:\nئەگەر پۆلەکەت زۆر بچووکە ئەوا دەکرێت ئەو چالاکی یەکترناسینە ئەنجام بدەیت کە تیایدا خوێندکاران دەبێت بیر لە سێ شت بکەنەوە کە لەگەڵ خۆیان دەیبەن بۆ دوورگەیەکی چۆڵ، دواتر لەگەڵ هاوپۆلەکانیان باسی ئەوە بکەن کە بۆچی یەکێک یاخود هەموو ئەو شتانەیان هەڵبژاردووە. ئەمە ڕێگەیەکی زۆر باشە بۆ ئەوەی بزانیت چی بەلای خوێندکارەکانتەوە گرنگە و تا چەند توانای ڕێکخستنی بیرۆکەکەنیان هەیە. ئەگەر پۆلەکەت گەورەترە، ئەوا دەتوانیت هەمان چالاکی لە شێوەی کۆمەڵە گروپێک ڕێک بخەیت ئەمەش ڕێگەیەکی باشە بۆ ئەوەی وا لە خوێندکارەکان بکەیت لەگەڵ یەکتر قسەبکەن بەڵام ئەمە تۆ دوور دەخاتەوە لە زۆربەی چالاکییەکە. چالاکییەکی تری گرووپیی هاوشێوە ئەوەیە کە خوێندکارەکان یەکەم ووشە بنووسن کە دێت بە مێشکیاندا کاتێک گوێیان لە تۆ دەبێت ڕەنگێکی دیاریکراویان پێدەڵێیت. پاشان خوێندکارەکان دەتوانن لە گرووپەکانیاندا گفتوگۆ لەسەر ئەوە بکەن کە بۆچی ووشەیەکی دیاریکراویان هەڵبژاردوە یاخود تەنها ئەو خوێندکارەی کە نامۆترین هەڵبژاردنی هەیە ڕوونکردنەوە لەسەر هەڵبژاردەکەی بدات. پاش چەند خولەکێک ڕەنگێکی تریان بدەرێ بۆ ئەوەی بیری لێبکەنەوە و گفتوگۆی لەبارەوە بکەن. لە کۆتایی وانەکەدا پێویستە گرووپەکان کورتەیەک دەربارەی گفتوگۆکەیان پێشکەش بە پۆلەکە بکەن.\n٥. سێ هاوەڵناو کە وەسفی تۆ دەکەن:\nبۆ دەستپێک، دەتوانیت داوا لە خوێندکارەکان بکەیت کە بە سێ هاوەڵناو وەسفی خۆیان بکەن. لە کۆتایی ساڵدا ڕێگە بە خوێندکارەکان بدە هاوەڵناو بەکار بهێنن بۆ وەسفی هەموو هاوپۆلەکانیان، دوور لە زویر کردنی هەر کەسێک، و لە کۆتا وانەدا کورتەیەک پێشکەش بە خوێندکارەکانت بکە دەربارەی ئەوەی کە هاوپۆلەکانیان لەبارەیانەوە وتوویانە. ئەمەش هەندێک پاڵپشتی ئەرێنی بە خوێندکارەکان دەبەخشێت و خاڵە بەهێزەکانی کەسێتیان دەردەخات. جێی بایەخ دەبێت کە ئەو خاڵانە بەراورد بکرێت لەگەڵ ئەو هاوەڵناوانەی کە خوێندکارەکان بۆ وەسفکردنی خۆیان هەڵیانبژاردوە.\nبەستەڵەک شکێنەکان(کرانەوەکانی سەرەتا) نایابن چوونکە هەل بۆ خوێندکارەکان دەڕەخسێنن کە زانیاری لەبارەی خۆیانەوە هاوبەشیی پێ بکەن و لەبارەی هاوپۆلەکانیشیانەوە بزانن. ئەم چالاکیانە زۆر جار دەبنە هۆی جووڵاندنی خوێندکارەن یاخود دەبنە هۆی ئەوەی داهێنەرانە بیر بکەنەوە. دەکرێت زۆر چێژ بەخشبن و هۆکاری لەناوبردنی ئەگەری هەر ئاڵۆزی و نیگەرانیەک بن لە پۆلەکەتدا. زۆر گرنگە کە خوێندکارەکان بە ئاسانی لەگەڵ یەکتر پەیوەندی بکەن لەبەرئەوەى فێربوونی ئینگلیزی هەمووی پەیوەستە بە پەیوەندی کردنەوە.\nوەرگێڕ: شۆخان محمد هادی احمد\nبابەتەكان بەشداری خوێندکاران پێشخستنی مامۆستا نووسراو هەموو بابەتەکان هەموو تەمەنەکان\nپێشتر پێنج ئامۆژگاری بۆ بەقسە هێنانی فێرخوازانی زمانی دووەم\nدواتر ١٤ کەرەستەی ڕاستەقینە بۆ وانەی بیرکاری لە پۆلدا


هەڵوێستی ئایه‌توڵا سیستانی سەبارەت هه‌ڵبژاردنی پارلمانی عێراق\nنووسینگه‌ی ئایه‌توڵا سه‌ید عه‌لی سیستانی به بڵاو کردنه‌وه‌ی ڕاگه‌یه‌ندراوێک جه‌ختی له به‌شداری هۆشیارانه‌ی خه‌ڵک له هه‌ڵبژاردنی پارلمانی عێراق کرد.\nفتوای پیرۆزی ئایه‌توڵا سیستانی بووه هۆی سه‌رکه‌وتن به سه‌ر داعش\nسه‌رۆک وه‌زیرانی عێراق له میانه‌ی ڕێز گرتن له ئایه‌توڵا سیستانی جه‌ختی کرد که فتوای پیرۆزی ئایه‌توڵا سیستانی بووه هۆی سه‌رکه‌وتن به سه‌ر داعش.\nپاش ڕزگاربوونی له په‌لامارێکی تیرۆریستی؛\nپه‌یوه‌ندی حه‌یده‌ر عەبادی له‌گه‌ڵ نوێنەری ئایەتوڵڵا سیستانی\nسەرۆک وەزیرانی عێراق لە پەیوەندییەکی تەلەفۆنی لە گەڵ نوێنەری ئایەتوڵڵا سیستانی له دۆخی تەندروستیی دوای پەلامارەکەی رۆژی هەینی، پرسی.\nنوێنەری ئایەتوڵڵا سیستانی لە هێرشێکی تیرۆریستی ڕزگاری بوو\nبەڕێوەبەری نووسینگەی ئایەتوڵڵا سیستانی ڕایگەیاند کە شێخ عەبدولمەهدی کەربەلایی لە هەڵمەتێکی تیرۆریستی رزگاری بوو.\nسپاسی عه‌بادی له هه‌وڵی مه‌راجعی دینی بۆ یه‌کگرتوویی لە عێراق\nسه‌رۆک وه‌زیرانی عێراق له میانه‌ی دیدار له‌گه‌ڵ ئایه‌توڵا سیستانی له که‌ربه‌لا سپاسی هه‌وڵی مه‌رجه‌عیه‌تی عێراق بۆ یه‌کگرتووی خه‌ڵکی عێراق کرد.\nفتوای جیهاد بووه هۆی ده‌ستکه‌وتی باش بۆ هێزه عێراقییه‌کان\nسه‌رۆکی هاوپه‌یمانی ده‌وڵه‌تی یاسا جه‌ختی کرد که فتوای جیهادی که‌فایی بووه هۆی ده‌ستکه‌وتی باش بۆ هێزه عێراقییه‌کان، سپاسی ئایه‌توڵا سیستانی ده‌که‌م که داوای کردووه حه‌شدی شه‌عبی بمێنێته‌وه.\nدیداری نێردەی نەتەوەیەکگرتووەکان لەگەڵ ئایەتوڵڵا سیستانی\nنێدراوی ڕێکخراوی نەتەوە یەکگرتووەکان ئەمڕۆ چوارشەممە لە شاری نەجەف لە گەڵ ئایەتوڵڵا سەید عەلی سیستانی دیداری کرد و ڕایگەیاند: سەید عەلی سیستانی لە وتار و فەتواکانیدا بەردەوام خوازیاری یەکگرتوویی، مرۆڤایەتی و میانەڕۆیی بووە.\nله دیداری نوێنه‌ری ئایه‌توڵا سیستانی ڕاگه‌یێندرا:\nپشتیوانی مسکۆ له یه‌کپارچه‌یی خاکی عێراق\nجێگری وه‌زاره‌تی ده‌ره‌وه‌ی ڕووسیا له دیدار له‌گه‌ڵ نوێنه‌ری ئایه‌توڵا سیستانی ڕایگه‌یاند که مسکۆ پشتیوانی له یه‌کپارچه‌یی خاکی عێراق ده‌کات.\nپه‌یامی ئایه‌توڵڵا سیستانی بۆ کۆچی دوایی مام جه‌لال\nمه‌رجه‌عی باڵای شیعه‌كان له عێراق، ئه‌وپه‌ڕی نیگه‌رانی خۆی نیشاندا به‌بیستنی هه‌واڵی كۆچی دوایی مام جه‌لال.\nهەڵوێستی مەرجەعیەتی عێراق بەرانبەر ڕیفراندۆم مێژوویی بوو\nنووسینگەی حەیدەر عەبادی سەرۆک وەزیرانی عێراق بە دەرکردنی بەیانییەیەک هەڵوێستی مەرجەعیەتی باڵای ئەو وڵاتەی مێژوویی و بەرپرسیارانە وەسف کرد.\nنوێنەری ئایەتوڵڵا سیستانی؛\nدژی جوداخوازیی هەرێمی کوردستانین\nسەید ئەحمەد سافی نوێنەری ئایەتوڵڵا سیستانی و پێشنوێژی هەینیی کەربەلا وێرای دژایەتی دەربڕین بۆ جوداخوازیی هەرێمی کوردستان، ڕایگەیاند: جودایی خوازی، سەروەریی نیشتمانی عێراق بەرەوڕووی مەترسی دەکاتەوە.\nعەبادی لە وەڵامی هەواڵنێری مێهر:\nپلانی داعش بۆ سەرکوتی کەمینەکان بە ئانقەست بووە\nسەرۆک وەزیرانی عێراق لە وەڵامی پرسیارەکانی هەواڵنێری مێهر ئاوری دایەوە لە گرینگترین پرسەکانی ئێستای عێراق و ناوچە و پەیوەندییەکانی نێوان ئەو وڵاتە لە گەڵ کۆماری ئیسلامی ئێران.\nفەرماندەیەکی عیراقی بۆ مێهر:\nفتوای مێژووی ئایەتوڵڵا سیستانی بووە هۆی ئازادی موسڵ\nسەرلەشکەر سامر حوسێنی ڕایگەیاند کە ئازاد کردنی موسڵ ئاکامی فتوای مێژوویی جەهادی ئایەتوڵڵا سیستانی بوو و ئەگەر فتواکەی ئەو نەبوایە سەداسەد دۆخەکە جیاواز دەبوو.\nحه‌یده‌ر عه‌بادی سپاسی ئایه‌توڵا سیستانی کرد\nنووسینگه‌ی سه‌رۆک وه‌زیرانی عێراق ڕایگه‌یاند که عه‌بادی به هۆی پشتیوانییه مه‌زن و به‌رده‌وامه‌کانی ئایه‌توڵا سیستانی له هێزه عێراقییه‌کان سپاسی کرد.\nحەشدی شەعبی ڕێگە نادات داعش لە قەبارەی گرووپێکی تردا بێتەوە\nجێگری سەرۆکی حەشدی شەعبی بە وتنی ئەوەی کە ئەگەر ئایەتوڵڵا سیستانی نەبوایە، حەشدی شەعبی پێک نەدەهات و ئێمە بە دوای ئەوەوەین کە بەر بە گۆڕانی داعش بە گرووپێکی دیکە بگرین.\nسه‌باره‌ت به ئاواره‌کانی موسڵ؛\nداخوازی ئایه‌توڵڵا سیستانی له گه‌لی عێراق\nمه‌رجه‌عی باڵای شیعه‌کان له عێراق له هه‌موو شارۆمه‌ندانی ئه‌م وڵاته داوای کرد تاکوو یارمه‌تی ئه‌و ئاوارانه بده‌ن که به هۆی شه‌ڕی دژ به داعش ئاواره بوون.\nکۆبوونەوەی وەفدی نوێنەرانی مانگرتووی عێراقی لەگەڵ نێردەی ئایەتوڵڵا سیستانی\nوتەبێژی نێردەی نوێنەرانی مانگرتووی پەرلەمانی عێراق لە دیداری وەفدێک لەم نوێنەرانە لەگەڵ شێخ مەهدی کەربەلایی ڕاسپێردراوی مەرجەعی باڵای شیعەکانی عێراق هەواڵی دا.\nدەسەڵاتی "حەشدی شەعبی"ی عێراق؛ هۆکاری سەرەکیی ترسی ئەمریکا و عه‌ره‌بستان\nدەستکەوتە بێ‌ژومارەکانی "حەشدی شەعبی"ی عێراق (هێزکانی جەماوەری) لە شەڕ لە گەڵ تەکفیرییەکان لە ماوەی نزیک بە یەک ساڵ و نیو کە لە دامەزرانی تێدەپەڕێت، بەرژەوەندییەکانی ئەمریکا و ڕیازی لە عێراقدا ڕووبەڕووی مەترسییەکی جیدی کردووەتەوە.